Kongresua aurrez aurre ospatuko da eta online zuzenean parte hartzeko aukera ere egongo da ZOOM bidez. Matrikula prozesuan nola parte hartuko duzun aukeratu: aurrez-aurre edota online zuzenean.\nKongresu honetan hizkuntzaren interakzionismo sozio-diskurtsiboarekin lotutako ikerketak partekatuko ditugu gure ezagutza eguneratzeko, eta garrantzi berezia emango zaio irakaskuntza eleaniztunari eta haren barnean hizkuntza gutxituak aintzat hartzeko moduari.\nHau da Euskal Herrian (eta espainiar eta frantses estatuetan) egiten den lehenengo Interakzionismo Sozio-Diskurtsiboaren (ISD) topaketa. Ordea, Ginebrako Unibertsitateko gure kolaboratzaileen ekarpenei esker, Euskal Herrian ISDren eragina oso nabarmena izan da hizkuntzen eta haien trataeraren inguruko gaiei dagokienez, bereziki, hizkuntzen ikas eta irakas-prozesuen alorrean. Hainbat erakunde eta dokumentutan geratu da islatuta korronte horren eragina, dela ume zein helduen hizkuntzen irakaskuntzan (euskara nahiz beste hizkuntzena), dela hizkuntza-irakasleen prestakuntzaren arloan ere.\nZiur gaude nazioarteko ikertzaileen presentziak komunitate zientifikoari, oro har, eta euskal komunitateari, bereziki, aukera emango diola ikuspegi interakzionista eta sozio-diskurtsiboa zabaltzeko, bai eta hizkuntza-aniztasunari, hizkuntzen funtzionamenduari eta haien didaktikari buruz dugun ezagutza eta ulermena zabaltzeko ere, besteak beste, hizkuntzaren azterketa eta hizkuntzen irakaskuntza gero eta modu zientifiko eta eraginkorragoan landu dadin.\nMintzairaren jarduera egoera eleaniztunetan eta hizkuntza gutxituetan hobeto ezagutzea gure interesgune nagusia izateak ISDaren ikuspegia zabaltzera garamatza eta beste hurbilbide batzuei lekua egitera, adibidez, tradizionalki soziolinguistikarekin lotutakoak, kontuan hartu nahi baititugu hizkuntza gutxituetako hiztun berrien azterketak zein hizkuntza gutxituen biziberritze prozesuei buruzko ikerketak.\nHizkuntza aniztasuna eta hizkuntza gutxituei dagokienez, UNESCOren gomendio eta ekimenak ditugu batetik; hizkuntza aniztasunaren eta hezkuntza elaniztunaren (2014) alde egiten dute, hizkuntza indigenen biziberritzearekin batera (IYIL 2019). Bestetik, Europako Kontseiluaren proposamenak (2019) ere baditugu, herritar guztien eleaniztasuna sustatzeko beharra nabarmentzen dutenak.\nGure aburuz, hizkuntza gutxituak integratzen dituen irakaskuntza eleaniztuna da hizkuntza-aniztasuna babestu eta garapen iraunkor globala bermatzeko era bakarra.\nInterakzionismo soziodiskurtsibotik hausnarketa teorikoa eta metodologikoa sustatzea eta zabaltzea, euskara bezalako hizkuntza gutxitu batean zentratutako hezkuntza eleaztunaren azterketari eta berrikuntzari ekiteko.\nIkerketa sustatzea eta ikertzaile gazteak erakartzea, hizkuntza gutxitudun hezkuntza eleaniztunaren ikerketan espezializatu daitezten.\nInes Mª Garcia Azkoaga, Euskal Herriko Unibertsitatea (UPV/EHU)\nLeire Diaz de Gereñu, Euskal Herriko Unibertsitatea (UPV/EHU)\nIbon Manterola, Euskal Herriko Unibertsitatea (UPV/EHU)\nJean-Paul Bronckart, Ginebrako Unibertsitatea\nItziar Idiazabal, Euskal Herriko Unibertsitatea (UPV/EHU)\nSão Francisco Unibertsitateko Pedagogia graduondoko ikastaroaren koordinatzailea eta irakaslea. Hezkuntzan Hasteko Programaren (PIBID) koordinatzaile instituzionala da, eta CAPESek finantzatzen du, erakunde berean. Literatura eta Pedagogian lizentziatua da eta Hizkuntzalaritza Aplikatua eta Hizkuntzaren Ikasketak masterra eta doktoregoa ditu PUC-SPren Hizkuntza eta Hezkuntza lerroan, Anna Rachel Machadoren zuzendaritzapean. Gainera, doktorego-praktikak egin zituen Parisko Arte eta Lanbide Kontserbatorio Nazionalean (CNAM), Anna Rachel Machadoren zuzendaritzapean eta Yves Cloten gainbegiradapean. UNICAMPeko Hezkuntza Fakultatean doktorego ondokoa egin zuen eta ALTER-AGE-USP ikerketa taldeko kidea da. Bere ikerketa, bereziki, haur-hezkuntzako irakaskuntzan oinarritzen da.\nGenevako Unibertsitateko ohorezko irakaslea. Jean Piageten kolaboratzailea izan zen 1969tik 1975era, eta Hizkuntzaren didaktikan katedraduna izan zen 1976tik 2012ra Psikologia eta Hezkuntza Zientzien Fakultatean. Hizkuntzaren teorietan, testuaren/diskurtsoaren azterketan, hizkuntzaren didaktikan eta hizkuntzak garapen psikologikoan duen zereginean oinarritzen da bere ikerketa eta irakaskuntza. Interakzionismo Sozio-diskurtsiboaren Sarearen sortzailea da, eta 500 argitalpen baino gehiago ditu, horien artean Théories du langage (1977/bertsio berria, 2019), Le fonctionnement des discours (1985), Activité langagière, textes et discours (1997), Desarollo del lenguaje y didactica de las lenguas (2007), Le projet de Ferdinand de Saussure (avec E. Bulea & C. Bota, 2010), Bakhtine démasqué (avec C. Bota, 2011), Pourquoi et comment devenir didacticien ? (2016) et As unidades semióticas em ação (avec E. Bulea Bronckart, 2017).\nUniversidade São Franciscoko Stricto Sensu Hezkuntza Graduondoko Programako irakaslea. Hezkuntza, hizkuntza eta prozesu interaktiboen arloan lan egiten du, alfabetatzeari, testu-generoen irakaskuntzari eta irakasleen prestakuntzari buruzko ikerketak garatuz eta zuzenduz. Arte eta Gizarte Zientzietan lizentziaduna da, Unicampek Aplikatutako Hizkuntzalaritzan masterra du (Angela Kleimanen zuzendaritzapean), PUC-SPk Aplikatutako Hizkuntzalaritzan doktoretza du (Anna Rachel Machadoren zuzendaritzapean), Genevako Unibertsitatean doktoretza pasantia batekin, Jean-Paul Bronckartek gainbegiratua. CNPq-2 bekaduna da, ALTER-LEGE-CNPq ikerketa-taldeko burua eta ALTER-AGE-CNPq taldeko zuzendariordea.\nGenevako Unibertsitateko Psikologia eta Hezkuntza Zientzien Fakultateko Didaktika Frantseseko irakaslea, hizkuntzen irakaskuntzako ikerketa-taldea zuzentzen duena eta Hezkuntza Zientzietako doktorego-ikasketak koordinatzen dituena. Bere lanak, nagusiki, hiru arlo hartzen ditu: lehen hizkuntzaren didaktika, gramatikaren irakaskuntzan eta gramatika eta testuen arteko loturetan arreta jarriz; hizkuntzaren teoria orokorrak, bereziki Saussureren lana eta hizkuntzaren ikuspegi dinamikoak; hizkuntzak garapen psikologikoaren prozesuan duen papera. Bere ikerketa batzuk unibertsitate frankofonoekin lankidetza estuen esparruan garatzen dira, baina baita Espainian, Portugalen, Brasilen eta Argentinan ere, nazioarteko sareen barruan, bereziki interakzionismo sozio-diskurtsiboko sarea (IDE) eta Frantsesaren Irakaskuntzan Ikertzeko Elkartea (AIRDF).\nHizkuntzaren didaktikako eta irakasleen prestakuntzako irakaslea Genevako Unibertsitatean. 1980tik hizkuntzaren garapena eta hizkuntzen irakaskuntza eta ikaskuntza ikertzen ditu interakzionismo soziodiskurtsiboaren ikuspegitik. Ikerketa horien artean ezagunenak dira ahozko eta idatzizko ekoizpenaren irakaskuntzari buruzko lanak, testu-generoak, sekuentzia didaktikoak, ikasteko zailtasunak eta irakaskuntza-jardueraren analisia. Grafe eta FORENDIF ikerketa-taldeetako kide da, eta, gaur egun, frantseseko didaktikako irakasleen prestakuntzari buruzko ikerketa berria zuzentzen du.\nEliane Lousadak Hizkuntzalaritza Aplikatua eta Hizkuntzaren Ikasketak doktoregoa du PUC-SPn. Irakaslea da Letren Fakultateko Hizkuntza Modernoen Sailean eta São Pauloko Unibertsitateko (USP) Atzerriko Hizkuntzak eta Itzulpengintza graduondoko programan. Irakaslea eta ikerketa-zuzendaria izan da Kanadako Guelph Unibertsitatean, frantsesa bigarren hizkuntza/atzerriko hizkuntza gisa didaktikaren arloan. ALTER-CNPq eta ALTER-AGE-CNPq ikerketa-taldeetako burua da, eta Frantseseko USPko Filosofia, Letra eta Giza Zientzien Fakultateko Alfabetatze Akademikoko Laborategiko koordinatzailea. Ikertzailea da testu-generoen irakaskuntzan eta ikaskuntzan, hizkuntzaren irakaskuntzarako, alfabetatze akademikorako eta irakasleen prestakuntzarako eta hobekuntzarako material didaktikoak prestatzen eta aztertzen, interakzionismo soziodiskurtsiboan eta lan-zientzietako batzuetan oinarrituta.\nModalitatea: AURREZ AURRE\nArrunta 100,00 EUR\nIkasleak, langabetuak 50,00 EUR\nLatinoamerikar bekadunak 50,00 EUR\nLatinoamerikar bekadunak - Ikasleak, langabetuak 25,00 EUR\nModalitatea: ONLINE ZUZENEAN - ZOOM\n2021eko uztailaren 5etik 7ra Interakzionismo Sozio-Diskurtsiboaren VII. Nazioarteko Kongresua (ISD 2021) izan da Donostian. Bertan, hizkuntzaren interakzionismo sozio-diskurtsiboarekin lotutako ikerketak partekatu eta gure ezagutzak eguneratzeko aukera izan dugu. Hauxe izan da egiten den zazpigarren topaketa. Aurrekoak Lisboan, Genevan eta Brasilgo hainbat iritan egin baitira. Estatuan egiten den lehenengoa izan da, eta kokapena Euskal Herrian izan duenez, gure testuinguruaren ñabardura soziolinguistikoa islatu nahi izan dugu ekitaldian. Horregatik, aurtengo topaketan garrantzi berezia eman nahi izan diogu irakaskuntza eleaniztunari eta haren barnean hizkuntza gutxituak aintzat hartzeko moduari.\nGenevako Unibertsitateko gure kolaboratzaileen ekarpenei esker, Euskal Herrian ISDaren eragina oso nabarmena izan da hizkuntzen eta haien trataeraren inguruko gaiei dagokienez, bereziki, hizkuntzen ikas eta irakas-prozesuen alorrean. Hainbat erakunde eta dokumentutan geratu da islatuta korronte horren eragina, dela ume zein helduen hizkuntzen irakaskuntzan (euskara nahiz beste hizkuntzena), dela hizkuntza-irakasleen prestakuntzaren arloan ere. Aditu horien ekarpena zein haiek zabaldutako bidetik lanean ari diren ikertzaileena hobeto ezagutzeko aukera paregabea eskaini du modalitate hibridoan (online eta aurrez aurre) bideratu den kongresu honek.\nNazioarteko ikertzaileen presentziak komunitate zientifikoari, oro har, eta euskal komunitateari, bereziki, aukera eman dio ikuspegi interakzionista eta sozio-diskurtsiboa zabaltzeko, bai eta hizkuntza-aniztasunari, hizkuntzen funtzionamenduari eta haien didaktikari buruz dugun ezagutza eta ulermena zabaltzeko ere. Asko izan dira aurkeztutako lanak, eta askotarikoak haien helburuak. Ezin dugu hemen bildu guztiei buruzko informazio zehatza, baina bai nabarmendu hainbat une garrantzizkoak.\nHorietako bat izan da Jean-Paul Bronckartek eta Ecaterina Bulea Bronckartek mahairatutako gogoeta. Bien artean elkarren osagarri diren interakzionismoaren bi alderdi jorratu dute, epistemologikoa, alde batetik, eta didaktikoa, bestetik. Beste behin ere J.-P. Bronckartek gogoeta mamitsua eskaini digu mintzairaren funtzionamenduari buruz. Hizkuntzaren izaera ulertzeko teoria bat garatzearen premia azpimarratu du, baliagarria izango dena mintzairaren izaera hobeto ulertzeko, eta baita gizakiaren funtzionamendu eta garapen psikologikoarekin duen harremana ere hobeto ulertzeko. Horrela, ikuspegi teorikotik abiatu eta lau interakzio modu nabarmendu ditu: giza ekintzaren eta testuen artean sortzen diren interakzioak; hizkuntza ezberdinen artean sortzen diren harremanak; sintaxiaren eta testuaren artean sortzen diren interakzioak; eta azkenik, kolektiboki eraikitzen den hizkuntzaren eta norbanakoak eraikitzen duenaren arteko interakzioak.\nIkuspegi teoriko hori didaktikoki integratzeko moduari buruz jardun du, ondoren, E. Buleak. Aditu honek azpimarratu duen bezala, hizkuntzen irakaskuntzaren erronka da ikasleei askotariko testuak ulertzen eta ekoizten irakastea, eta aldi berean, haiengan hizkuntzaren irudikapen kontziente eta operatiboa garatzea. Ikas-irakas prozesu horretan era ezberdinetako lanketak egiten dira: irakurri, idatzi, esan, ulertu, egitura gramatikalak aztertu…, baina ahaztu gabe aktibitate horien artean dauden interakzioak: idazteko irakurtzea, irakurtzeko eta ulertzeko idaztea, sintaxia menperatzea testua ekoiztu ahal izateko, e.a. Buleak, azken batean, maila anitzeko didaktika baten beharra defendatu du, alegia, alderdi ezberdinen arteko loturak egitea ahalbidetzen duen didaktika baten premia, eta ez soilik alderi batean zentratzen dena (izan gramatika, izan testua, izan beste alderdiren bat).\nHizkuntzen arteko gogoeta ekarri digu Fred Genesee eta Itziar Idiazabal ikertzaileen arteko solasaldiak. Ibon Manterola moderatzaile izan delarik, solasaldiak hezkuntza eleaniztunaren bi esperientzia aurrez aurre jartzeko aukera eskaini digu: batetik, Kanadakoa, bestetik, Euskal Herrikoa. Geneseek azaldu du nolako ezaugarriak dituen Kanadako immertsiozko irakaskuntzak, etxeko hizkuntza ingelesa duten ikasleek frantsesa ikas dezaten erabiltzen dena. Programen ezaugarriak azaldu ondoren, hainbat berezitasun izan ditu hizpide, besteak beste, hizkuntza bakoitza irakaskuntzan zehar bereiztea, bigarren hizkuntzan berandu sartzearen balioa, eta ikasleek beren bigarren hizkuntzaren garapenean duten zeregina. Bi adituek aukera paregabea eskaini digute hizkuntza gutxitu baten irakasteak dituen abantailak ezagutzeko eta etorkizunari begira mundu eleaniztun batean gainditu behar diren erronkei buruz gogoeta egiteko.\nLatinoamerikan Interakzionismo sozio-diskurtsiboak izan duen eragina ezagutzeko aukera izan dugu itsasoaren haratago online parte hartu duten ikertzaileen eskutik. Asko izan dira parte-hartzaile latinoamerikarrak, nabarmena baita korronte honek lurralde haietan duen lekukotasuna. Hango berri izan dugu aurkeztu diren askotariko komunikazioen bitartez. Bereziki, Brasilen izandako garapenari buruz mintzatu dira Lousada, Barricelli eta Bueno ikertzaileak. Brasildarren ikergai orokorrak aurkeztu ondoren, irakasleen prestakuntza izan dute hizpide, azpimarratzeko ISDn oinarritutako irakasleen prestakuntzak duen garrantzia hizkuntza testuetan oinarrituta irakasteko.\nJarraian, Joaquim Dolzek emandako hitzaldian jarriko dugu arreta. Aditu honek hizkuntza-irakasleen prestakuntza izan du hizpide. Prestatzaileen lana didaktikoki aztertzeko ISDak eskaintzen duen marko teorikoa defendatu du. Esparru horretan egindako bere ikerketa batek agerian jarri ditu lehenengo eta bigarren hezkuntzako irakasleen prestakuntzan abian jartzen diren bost ezagutza-kategoria, eta besteak beste, oinarrizko sei keinu identifikatzen ditu haien egitekoan: planifikatzea, ebaluatzea, kokatzea edo kontzeptualizatzea, lanabesa prestatzea, praktika eragitea eta prestatzen ari denaren ekintza erregulatzea.\nEz dugu amaitu nahi Euskal Herritik egin diren ekarpenetan begirada jarri gabe. Ugari izan dira gure adituek aurkeztutako lanak eta aipatzekoak Iparraldetik izan direnak ere. Euskara irakasteak edo euskara bezalako hizkuntza gutxitu batean irakasteak dituen erronkak agerian jarri dituzte gure ikertzaileek. Besteak beste, mintzairaren funtzionamenduaren azterketan, testuen irakaskuntzan, hizkuntza-irakasleen prestakuntzan eta hizkuntzen tratamendu bateratuan egindako urratsen berri eman dute. Zalantzarik gabe, hauxe izan da kongresu honen berezitasuna, ISDko adituak eleaniztasunaren bidetik gurera hurbiltzeko eskaini duen aukera paregabea.\nAurrerantzean ere hausnarketarekin jarraitzeko eta ikerketan sakontzeko gogoeta eta eztabaidagai ugari utzi digu kongresu honek bertan parte hartu dugun guztioi. Ziur gaude partekatu diren lanak aurrera egiten lagunduko digutela, besteak beste, hizkuntzaren azterketa eta hizkuntzen irakaskuntza gero eta modu zientifiko eta eraginkorragoan lantzeko.


Euskal Herriko bidaia-gida/Ibilbideak/Xalbador ermita Iratiko Etxolatik — Wikibooks\nEuskal Herriko bidaia-gida/Ibilbideak/Xalbador ermita Iratiko Etxolatik\nXalbador ermita Iratiko Etxolatik\nIratiko Etxola, Surzai, Saroberri, Peredikahegi, Xalbador ermita\n10 km. 3 ordu eta 15 mn.\nIbilbide zelaia da, eta ingurumariaren ikuspegi ederra eskainiko digu, hala nola Okabeko mendiak, Iraututurru eta Mendibeltz, eta Errobiko arroaren inguruan pilatutako haranak.\nIratiko Etxolako aparkalekutik abiaturik, errepidea gurutzatu, eta hurbileko borda batzuetarantz doan asfaltozko bidetik joko dugu; zutoin batean aurkituko dugun idazkunak seinalatzen du Surzai alderantz. Bordak inguratu, atzeko alderaino, eta handik aurrera doan bidexkari lotuko gatzaizkio. Bidexka horretatik, ibaiaren ezkerreko bazterretik ibiliko gara, ur emariaren kontrako alderantz.\nSurzaiko sakana zeharkatuko dugu, eta ibaiak ureztaturiko pagadi zoragarri batean barneratuko gara; han, bitan banatuko da bidexka, eta eskuinaldetik joko dugu, uraren bidetik urrunduz eta gidari ditugun baliza horiei jarraikiz. Behin basotik kanpo, bizkar-hegal bat zeharkatuko dugu, harik eta Surzai errekaren goreneraino iritsi arte; handik begiztatzen dira izen bereko mendi lepoa eta etxola. Aurrera segituz gero, bidezidor batekin topo egingo dugu; ez diogu jaramonik egingo balizek erakutsitako noranzkoari, eta gorantz jiratuko dugu, eta Beirako belardirantz igoko gara, zeina Saroberri gailurraren azpian baitago.\nGoranzko ibili horretan, behin biderik gabe geratzen garelarik, gorantz egingo dugu, beste bidexka bateraino; handik ezkerrerantz segika, zohikaztegi bat igaroko dugu. Hurrena, erreka baten ubidea zeharkatu eta eskuinerantz joko dugu, gorantz, Surzaitik datorren eta Burdinkurutzetako mendi leporantz doan bidearekin bat egiteraino.\nHala, Saroberriko ezkerreko aldearen ertzetik joko dugu, gailurraren gain-gaineraino iritsi beharrean; beste ahalegintxo bat eginez gero, ordea, eskuinaldeko mazelatik igo liteke hara. Saroberri azpiko terraza batera iritsiko gara, ur depositu eta guztizko batera, eta haren hurrengo dagoen igarobide harkaiztsua zeharkatuko dugu, eta ezkerralderantz jiratuko; ez dugu zertan jaitsi Burdinkurutzetaraino, Peredikahegiko hegirantz joango baikara.\nGaraiera handieneko bidezidorretik joko dugu, gehien nabarmentzen diren tontor harkaiztsu biren artetik, eta ezkerrerantz jiratuko, mendi tontor berdeetan behera ekiteko; ibilbide gorabeheratsua da, desberdina, goragune harkaiztsuz zipriztindurikoa, eta, handik behealdera begiraturik, Gasnategi sakanaren ikuspegi ederra izango dugu.\nIparraldeko magalean lasai gabiltzala, pagadi baten ondotik igaroko gara, eta, bidexka zabal batetiko belardian barrena, eremu bateraino jaitsiko; gero, eraikin baten geldikinen albotik pasatu, eta eskuinaldetik jaitsiko gara errepidera. Hura gurutzatu, eta pistatik segituko dugu Xalbador ermita ederreraino; ezkerrean, borda bat ikusiko dugu, bere artegi eta guzti, eta eskuinaldeko erlaitzetik igoko gara muino txiki batera; noranahi begiratuta, ikusmira erakargarria izango dugu aurrez aurre. Ibilbide beretik itzuliko gara gero, jakinik Peredikahegiko hegi latzean gora egin beharko dugula atzera, zeinak joanekoan baino desnibel handiagoa baitu Xalbador aldetik ekinez gero.


Bietan, prestakuntza dualaren edo beken formularen araberako prestakuntza-aldia aurtengo ikasturtean amaitu behar da, eta titulazioa aurreko urtetik aurrera lortu behar da.\nKontratua egin aurretik, enpresak ikasketak amaitu dituen prestakuntza-zentroari jakinarazi behar dio kontratatzeko asmoa duela.Prestakuntza-zentroak Lanbideren erakunde laguntzailea izan behar du, trantsizio-prozesua kudeatzeko eta haren jarraipena egiteko.\nKontratuak mugagabeak edo praktikaldiko kontratuak izan behar dira, gutxienez 12 hilabetekoak, eta hautagaiak Gazte Bermea Sisteman izena emanda egon behar du.\nNola jakin dezaket jasotako laguntza ?minimis? araubidearenpean dagoen ala ez? (II. Eranskineko ?diru-laguntzaren eskaera? bostgarren atala)


Marco da Gagliano - Wikipedia, entziklopedia askea.\nMarco da Gagliano (Florentzia, 1582ko maiatzaren 1a - ibidem, 1643ko otsailaren 25a) italiar musikagilea izan zen. Medicitarren gorteko musikari ofiziala zen; 35 urtez izan zen haien kapera-maisu.\nFlorentzia, 1582ko maiatzaren 1a\nFlorentzia, 1643ko otsailaren 25a (60 urte)\nLuca Bati (en)\nHaren lanetan Periren eta Monteverdiren eragina nabarmena da. Antzerkirako lanak eta operak (Dafne, 1607) moldatu zituen. Camerata Florentina taldearen bigarren belaunaldiak eman zuen musikagilerik handiena zen; talde horren xedea antzinako Greziako dramak eta musika batzea zen, eta haiek idatzi zituzten lehenengo operak. Erlijiozko musika-lan asko idatzi zituen (mezak, salmoak, ereserkiak, etab.), eta lan profano batzuk ere egin zituen (madrigalak).\nWikimedia Commonsen badira fitxategi gehiago, gai hau dutenak: Marco da Gagliano\nOrriaren azken aldaketa: 27 otsaila 2019, 19:45.


Sagardoaren Txapelketako bigarren jardunaldia jokatu da | EHK\nSagardoaren Txapelketako bigarren jardunaldia jokatu zen astelehen ilunabarrean, Erremontari saioaren (ETB1) barruan, non Ezkurra II-Zaldua I zein Segurola-Azpiroz bikoteek lehenengo garaipena lortu zuten.\nEzkurra II.ak eta Zalduak lehenengo partidua jokatu zuten txapelketan, Gurutzeta sagardotegia ordezkatuz, eta garaipen esanguratsua eskuratu zuten, 30-23, Aldabe eta Larrañagaren aurka. Hauentzako ere lehenengo partidua izan zen eta punturik gabe geratu ziren. Aldabek eta Larrañagak Bereziartua sagardotegia ordezkatzen dute.\nPartidua ongi hasi zen urdinentzat. Aldabe bikain hasi zen, tantoak amaitzen, eta Larrañagak mendean zuen Zaldua, horri esker 2-8 aurreratu zirelarik markagailuan. Hala ere gorriek azkar erreakzionatu zuten eta zortzina berdintzea lortu zuten. Partidua berdinduta joan zen 13-12ra arte, baina orduan gorriek lau tantoko abantaila hartu zuten, 16-12. Ez zen abantaila erabakigarria, inondik inora, baina Ezkurra eta Zalduak ongi kudeatu zuten aldea amaierara arte, 21-17, 23-19, 25-21, 27-22, 28-23. Azken bi tantoak gorriek egin zituzten eta punturik gabe utzi zituzten aurkariak. Josetxo Ezkurra izan zen onena 16 tanto eta bost akatsekin. Zalduak ongi babestu zuen Ezkurra zortzi tanto eta bi akatsekin. Urdinetan Aldabek 11 tanto eta bost akats egin zituen eta Larrañagak bost tanto eta hutsegite bakarra.\nBigarren partiduan Segurola eta Azpiroz bikain aritu ziren Goikoetxea eta Barrenetxearen aurka. 25-30 lortu zuten garaipena eta 20-29 ere joan ziren aurretik. Azken tanto hori egitea kosta zitzaien, baina lortu zuten. Gorriek puntua batu zuten azken bost tantoei esker. Oso partidu sendoa izan zen, lau erremontistak ongi aritu ziren eta akats gutxikoa izan zen. Markagailuan tanto bolada luzeak ikusi ziren, baina urdinak bolada gehiago eta hobeak izan zituzten. Bai Segurola eta bai Azpiroz bikain sartu ziren partiduan eta 0-5 eta 3-10 aurreratu ziren. Hala ere, gorriek tanto bakarrera hurbiltzea lortu arren, 12-13. Jarraian, bigarren tanto-erreskada egin zuten urdinek eta 12-13tik 12-21era joan ziren markagailuan. Sendo, abantailari eutsi zioten eta hamar tantoko aldea ere izan zuten 18-28koan. Partidua ixtea kosta arren, azken tantoa urdinen alde erori zen 25-30. Barrenetxeak 14 tanto eta lau akatsekin amaitu zuen eta Azpiroz bere parean aritu zen 12 tanto eta bi akatsekin. Aurrean Segurolak partidu oso ona burutu zuen hamar tanto eta akatsik egin gabe. Goikoetxeak 9 tanto eta lau akats egin zituen.\nBigarren jardunaldiko emaitzak (maiatzak 2):\nEzkurra II-Zaldua I (Gurutzeta) 30 Aldabe-Larrañaga (Bereziartua) 23\nGoikoetxea V-Barrenetxea IV (Oialume Zar) 25 Segurola-Azpiroz (Petritegi) 30\nGoikoetxea V-Barrenetxea IV (Oialume Zar) 5 puntu (bi partidu)\nEzkurra II-Zaldua I (Gurutzeta) 4 puntu (partidu bat)\nAnsa II-Juanenea (Setien) 2 puntu (partidu bat)\nAldabe-Larrañaga (Bereziartua) 0 puntu (partidu bat)


ARARTEKOARI SINADURAK ESKURATU DIZKIOTE, KONSTITUZIOAN PENTSIOAK BLINDATZEAREN ALDE - ADINEKOAK ETA MENPEKOTASUN EGOERAN DAUDEN PERTSONAK\nARARTEKOARI SINADURAK ESKURATU DIZKIOTE, KONSTITUZIOAN PENTSIOAK BLINDATZEAREN ALDE\nManuel Lezertua arartekoak Pentsioei buruzko Erreferendumaren aldeko Estatuko Mahaiko (MERP) ordezkari batzuk hartu ditu gaur goizean, Bilbon. Haiek Konstituzioan pentsioak blindatzearen aldeko sinadurak eman dizkiote.\nSinadurak aldi berean entregatu dituzte autonomia erkidegoetako defentsa-erakunde guztietan, eta Estatuko Herriaren Defendatzaileari lehendik eman dizkioten 500.000tik gora sinadurei gehitzen zaizkie.\nMERP delakoa plataforma batasunzale bat da, Konstituzioan pentsioak blinda daitezen sortutakoa, berariaz debeka daitezen pentsioen benetako erosahalmena gutxitzen duten neurri guztiak, edo pentsioen sistema publikoa zati batean edo osorik pribatizatzea ahalbidetzen dutenak.\nGizartean eztabaida zabala bultzatzen duten gizarte, kultura, sindikatu eta politika arloetako 170 indarrek osatzen dute, pentsioen gaineko hautabideak eta aukerak zehazki eta sakon ezagut daitezen.\nVitoria-Gasteiz, 2017ko urtarrilaren 19a


Arantzazuko Santutegia | Euskadiko Kultur Ondarea | Turismoa Euskadi - Turismoa Euskadin\nKondairak dioenez, Rodrigo de Balzategi izeneko artzain bati Ama Birjina agertu zitzaion elorri baten gainean. Harrituta, zera galdetu zion: "Arantzan zu?". Ondorengo mendeetan, frantziskotarrek gurtza, pelegrinazio, arte eta kultur gune bihurtu zuten Arantzazu.\nArantzazuko Santutegia Oñatiko udalerrian dago, amildegi artean, ingurune basati eta natural batean, haitzartean. Bere historia luzean hiru sute garrantzitsu jasan zituen (1553an, 1622an eta 1834an), eta, ondorioz, beste hainbeste aldiz berreraiki behar izan zuten.\n1951an, ordea, zatikako berrikuntzak eta zabaltze lanak egiten jarraitu beharrean, basilika berri bat egitea erabaki zuten. Arte garaikidearen ikur bihurtuko zen tamaina handiko eraikin dotore bat egitea zuten helburu. Horretarako, ideien lehiaketa bat antolatu zuten.\nFrancisco Javier Saenz de Oizaren eta Luis Laorgaren proiektua izan zen irabazlea. Halere, Jorge Oteizaren arrastoa nabaria da oso. Berak egin zituen fatxadako 14 apostoluen eskulturak. Burdinazko ateak Eduardo Chillidarenak dira eta pinturak, berriz, Nestor Basterretxeak eta Lucio Muñozek egin zituzten.\nArantzazutik hainbat mendi-bide irtetzen dira Urbiako larretara, eta handik, Aizkorriko kareharrizko gailurreriaraino, Aizkorri-Aratz Parke Naturalean dagoen ingurune zoragarri horretan. Santutegian natura-parkeko Interpretazio Zentroa dago, Arantzazuko Parketxea, eta oso hurbil, Arrikrutz haitzuloa bisita daiteke.\nSan Ignazio Loiolakoaren pausoei jarraikiz, GR-120 ibilbideak aukera polita eskaintzen digu Loiola eta Arantzazu arteko bidea Antioko Baselizan barrena egiteko. Bide horri Hiru Tenpluen Ibilbidea esaten zaio.\nZerbitzuak: Komunak / Parkinga / Jatetxea / Erakusketa-aretoa / Hitzaldi-aretoak / Dendak / Bisita gidatuak\nTelefonoa: +34 943 780 951 / +34 943 71 89 11Telefonoa:\nArte sakratu garaikidea\nBisita gidatuak: https://www.turismodebagoiena.eus/eu/zer-egin/bisita-gidatuak/


Errepertorio zabalarekin gozatu ederra hartu dute Oñatiko Trikiti Jaialdiko entzuleek - Oñati - Goiena.eus\nErrepertorio zabalarekin gozatu ederra hartu dute Oñatiko Trikiti Jaialdiko entzuleek\nMireia Bikuña 2017-11-04 22:00\nBikoteka eta laukoteka, bi orduko emanaldi borobila egin dute bederatzigarren jaialdian parte hartu duten trikitilariek. Kantu klasikoak eta egungo musika taldeen bertsioan jo dituzte gaurkorako propio ostatu itxura hartu duen Santa Ana antzokian.\nInfernu Ostatuan leku hartu dute trikitilariek eta aretoa lepo bete duten entzuleek. Trikitilari talde bakoitzak hiru pieza jotzeko tartea izan dute. Nork bere errepertorioa aukeratu du. Batzuk kantuan egin dute. Beste batzuk, trikitia eta panderoa astindu dituzte. "Oso gustura gaude. Emanaldia oso ona izan da. Aberatsa. Errepertorio zabalarekin. Hori zen helburua. Trikitiaren bueltan, ahalik eta jaialdi aberatsena izatea", esan du Lizargarte Elkarteko kide Agurtzane Mujikak.\n2018an hamar urte beteko ditu trikiti jaialdiak. Antolatzaileak gorriz markatu dute urtemuga. "Behar den moduan ospatuko ditugu hamar urteak. Hasi gara buruari bueltak ematen. Ea zer ateratzen den", esan dute.


MAXISIZE La Munoza erosi batetik 39€\nMaxisize La Munoza\nKrema Maxisize zakila handitze erosi La Munoza\nOrdena arrakastaz lortzeko Maxisize La Munoza, eskatzen du:\nNon erosi La Munoza Maxisize\nSartu ordena formularioa zure izena eta telefono gehien lortzeko eraginkorra krema zakila handitze Maxisize La Munoza at prezioa apaldu. Espero deitu aholkularia, ordena krema Maxisizezuen deitu egingo da laster. Ordainketa bakarra jaso ondoren, partzelaren zure helbide La Munoza.\nErabakitzen baduzu erosi krema zakila handitze Maxisize La Munoza, egin duzu aukera eskubidea, delako tresna hau abantaila zenbaki bat du:\nNola erosi krema Maxisize La Munoza\nErosteko kostu txikienean Maxisize La Munoza (Espainia), bete ezazu inprimakia web orrian telefono zenbakia eta izena Arduraduna zurekin harremanetan jarriko da laster egingo du, eta zure galdera guztiak erantzun. Ordainketa bakailao on partzelaren. Zehatza bidalketa kostua Maxisize mezulari bidez zehaztutako helbide arabera alda daiteke hiria Espainia, jakiteko prezioa aholkulari baten ondoren prozesatzeko ordena on krema Maxisize zakila handitze web-orri ofiziala.\nPotentzia handitu gizon ondoren 50-60 urte – nola handitu libido\nOndorioz, adin-aldaketa, sarritan planteatzen gehikuntza potentzia gizonezkoetan ondoren 50-60 urte. Baina nola handitu libido gizon ondoren 50-60 urte? Potentzia handitu gizon baino gehiago 50-60 urte dakar neurri multzo bat zuzendutako handituz libido\nOrdena La Munoza Maxisize


Gaiak: Elgoibar Gaztelekua - Euskonews\nARRIZABALAGA, Beñat ETXEBERRIA, Julen GURRUTXAGA, Asier USOBIAGA, Unai\nElgoibarko Gaztelekua 2007ko urriaren 4an sortu zen. Udal zerbitzu bat da, gazteei zuzendua, hauen aisialdirako eskaintza bat bezala. Gazteleku hau, 12–13 urtetik 18 urte bitarteko gazteei zuzenduta dago eta 150 pertsona daude izen emanda gaur egun. Astelehenetan ezik, asteko beste egun guztietan zabalik egoten da arratsaldeko 17:00–20:00ra.\nBertan kanpoko ekintza ugari egiten dira. Adibidez, karting–etara irteera, soka zirkuitua, makillaje ikastaroa, paintball–a... Ekintza prestatu eta jendea bere interesen arabera joaten da apuntatzen, eta noski, erabiltzaileei ez bazaie ona iruditzen, ez da inor joaten.\nGaztelekua proiektuaren barruan jende ugari ari da lanean; lau hezitzaile eta zuzendariaz gain, egunero bi begirale daude bertan. Hor lan egiteko gutxienez begirale titulua behar da eta hortaz aparte edozein diplomatura eduki daiteke. Begirale hauek etorkizunera begira ondo ikusten dute Gaztelekua. Elgoibarrez gain badago beste inguruko herrietan ere Gazteleku ugari: Eibar, Mendaro, Deba...\nGazteentzako gune honetan, arduradunek bertara joaten direnekin erabiltzen duten hizkuntza bakarra euskara da, baina gazteen artean gehien erabiltzen den hizkuntza gaztelania da. Lokal honen barruan ekintza asko egin daitezke: sukaldean aritu, ping–ponga, futbolina,ordenagailuak...\nHainbat anekdota berezi izan dituzte eta beraiek kontatu diguten bat da inaugurazio egunean eman zena da. Egun horretan, jende ugari agertu zen, batez ere janariarengatik eta azkenean ez zegoen denentzako adina jaki.\nAzkenik, aipatu guzti horretaz gain, jende asko bota dutela kalera.


ASASAMek Osasun mentaleko arazoak dituzten pertsonen sexualitatea artatzeko profesionalentzako gida bat aurkeztu du | Asasam\nHasiera » ASASAMek Osasun mentaleko arazoak dituzten pertsonen sexualitatea artatzeko profesionalentzako gida bat aurkeztu du\nASASAMek Osasun mentaleko arazoak dituzten pertsonen sexualitatea artatzeko profesionalentzako gida bat aurkeztu du\nSexu Osasunaren Nazioarteko Eguna dela eta, bihar, irailaren 4an, ASASAMek pertsona OROREN sexualitatea artatzeak duen garrantzianabarmendu nahi du. Ekar dezagun gogora sexu-osasunaren definizioa: Sexualitateari loturiko ongizate fisiko, mental eta sozialeko egoera, sexualitatearen eta sexu-harremanen ikuspegi positibo eta adeitsua behar duena, bai eta sexu-esperientzia atseginak eta seguruak izateko aukera ere, inolako hertsapenik, diskriminaziorik eta indarkeriarik jasan gabe. Sexu-osasuna izateko eta mantentzeko, pertsona ororen sexu-eskubideak errespetatu, babestu eta erabat egikaritu behar dira (OME, 2002). Sexualitatea, subjektu bakoitza emakume eta gizon gisa nola sentitzen den, nola bizi den eta bere burua nola adierazten duen ulertuta, bizitza osoan irauten duen egitate biografikoa da, gizaki guztioi atxikia. Gaixotasun mentalaren diagnostikoa izateak ez dakar berekin emakume eta gizon izateari uztea, ezta sexualitateaz gozatu ezin izatea ere. Alabaina, gaixotasun mentalen batekin diagnostikatutako pertsonen eskubideak etengabe urratzen dira, horixe da errealitatea, eta kolektibo honen sexualitatea sistematikoki ukatzen da. Horren adibide dugu, besteak beste, ez dagoela -modu orokortuan- kolektibo honen sexualitatea lantzeko proiektu edo estrategia espezifikorik, eta, hain zuzen, horrexek bultzatu du ASASAM gida hau sortzera.\nMª Ángeles Arbaizagoitiak, ASASAMeko presidenteak, osasun-arloko eta gizartezerbitzuetako profesionalek aldaketa-eragile gisa duten garrantzia azpimarratu du, eta osasun mentaleko arazoak dituzten pertsonen sexualitatea lantzeko programak sortzeko beharra aldarrikatu.\nMaila formalean, gizaki ororen sexu-eskubideak aitortu egiten dira, gaixotasun mentalen bat diagnostikatuta dutenenak barne. Orain, egia bihurtzea baino ez da falta. Horretarako, osasun mentalaren esparruko profesionalak sexualitateak artatzeko programak gauzatzera gonbidatu nahi ditugu, pertsonarengan ardaztutako arreta-eredua oinarri; izan ere, eredu horrek pertsonaren bizitzako eremu guztietan hobekuntzak lortzea du xede, haren duintasuna eta eskubideak erabat errespetatuta, baita haren interesak eta lehentasunak ere, eta hark aktiboki eta afektiboki parte hartuta. Sexualitatea ere Mendebaldeko moralak ezkutatutako giza alderdia izan denez, tabu bikoitzari egin behar diogu aurre sexualitateaz eta gaixotasun mentalaz ari garenean. Pertsona hauei EZAUGARRI jakin batzuk esleitzen zaizkie, nabarmena denez OKERRAK, eta horrek are gehiago kaltetzen du haien sexu-bizipena. Hona hemen ezaugarririk nabarmenenak:\n• Ez dute desira erotikorik. Nahikoa dute beren gaixotasunarekin.\n. Ez dira subjektu erotikoki desiragarriak.\n• Ezin dituzte bikote-harremanak izan, egonkor eta orekatuak. Eta ezin dituzte\n• Desira heteroerotikoa aurresuposatzen da (beste sexuko pertsonekiko desira);\nberaz, beren sexualitatea ukatuta, sexu-dibertsitatea ere ukatzen zaie.\n• Ez dute sexu-hezkuntzarik behar, ezta beren sexualitatea artatzea edo lantzea ere.\nGainera, sexu-arretako programek beren egoera psikopatologikoa ezegonkor\nGida honen bitartez, ASASAMek osasun mentaleko arazoak dituzten pertsonek sexualitateari dagokionez egun jasotzen duten arreta hobetu nahi du, eta, horretarako, ibilbide-orri bat proposatu du erakundeek beren egoera-diagnostikoa egin ahal izateko, baita ikusarazteko, sentsibilizatzeko, prestatzeko eta ahalduntzeko hainbat ekintza ere.


Auzolanaren izaerari helduz, prest dago dena Kilometroetarako - Zarautz - Zarauzkohitza.eus\nAuzolanaren izaerari helduz, prest dago dena Kilometroetarako\nAmaia Urbieta Arruti 2019-09-26 08:00\nNerea Altxu, Belen Murua eta Nekane Artola Ikastolen Etxean. (Amaia Urbieta Arruti)\nLeloaren eta logoaren balio berdinei eutsiz egituratu dute urriaren 6ko festa. Feminismoa, aniztasuna eta jasangarritasuna izan dituzte oinarri, besteak beste.\nKilometroetarako bi aste eskas falta diren honetan, Ikastolen Etxean eman dituzte festaren inguruko azalpenak Nekane Artola Kilometroak kultur elkarteko lehendakariak, Belen Murua Zarauzko Ikastolako zuzendariak eta Nerea Altxu aurtengo Kilometroetako koordinatzaileak.\nMuruak azken egunetan buru-belarri lanean diharduten batzordeak izan ditu gogoan, baita Kilometroak festan eta urtean zehar antolatutako ekitaldi guztietan laguntzen aritu diren boluntarioak ere. Hirugarren Kilometroak izango da aurtengoa Salbatore Mitxelena ikastolarentzat, eta «ilusioz» ari direla lanean esan du zuzendariak. "Herritik herriarentzat sortu ziren ikastolak, hasieratik, pedagogia aurrerakoi eta berritzailean oinarrituta. Gaur egun ere gizartearen eskakizunei erantzun nahian marko pedagogiko berria garatzen dihardugu". Garapen horretara bideratuko dute, hain zuzen, aurtengo ekitalditik ateratako etekin ekonomikoa. Muruaren hitzetan, "egitasmoa gauzatzeko behar dugun finantziazioari bultzada emateko".\nIzaera eta balioak\nAltxuk aurtengo Kilometroetako leloa eta logoa azalduz abiatu du hitzartzea. Ni, Hi, Hura... Ikastola Mundura! da aurtengo leloa. Ni-a urdina da, Zarautz; Hi-a berdea, Ikastola eta Hura morea, feminismoa, aniztasuna eta halako baloreak. Altxuren hitzetan, "Ni-ak Hi-a behar du izateko eta alderantziz. Ni-ak eta Hi-ak Hura ere behar dute izateko. Alegia, elkarrekin garelako gara. Zarauzko Ikastolak balio hauek lantzeko urratsak egiten jarraitu nahi du, euskarazko kalitatezko hezkuntza berdinzale eta inklusiboa mundura zabaltzeko".\nIbilbideak zazpi kilometro inguru izango ditu, eta hiru gune nagusi egongo dira: Ni, Hi eta Hura guneak. Abiapuntua Ikastolan egongo da, Hi gunean. Bertatik ibilbideak Mollarriruntz joko du (Hura) eta handik behera, hirugarren gunera iritsiko gara, malekoira (Ni). Ibilbidea jende guztiak egiteko modukoa izango da, eta Mollarrira igotzeko DYAk garraio zerbitzua eskainiko du dibertsitate funtzionala dutenentzat.\nEgitaraua "ahalik eta zabalena" izatea lehenetsi dute, "adin eta zaletasun desberdinak dituzten herritarrentzat erakargarria izan dadin". Puntu Moreak kokatuko dituzte gune bakoitzean, eta bertan egongo da eskuragarri feminismoaren eta eraso sexistak prebenitzearen inguruko materiala. Bestetik, Mollarrin, LGTBI kolektiboaren aldeko Aldarte elkarteak postu bat jarriko du Puntu Morearen alboan. Gune hauen xedea jai eredu «gozagarri, seguru eta parekidea» bermatzea da guztientzat, eta koordinatzaileak garbi utzi du festan ez dela inolako eraso sexista, arrazista edo LGTBIfobikorik onartuko.\nPrebentzioari dagokionez, adin txikikoen alkohol kontsumoa saihesteko hainbat neurri hartu dituzte. Hala nola, formakuntza saioak batzordeetako kideentzat edo material didaktikoa. Egunean bertan ere prebentzio ibiltaria egongo da ibilbidean eta guneetan zehar.\nGune bakoitzak bere identitatea izango du. Ikastolako gunea izango da "lasaiena"; koordinatzaileak, bertan izango den Haurren Hiria espazioa nabarmendu du. Ikastolako haurrek egindako proposamenetatik abiatuta, buru-belarri lanean igaro dute uda hainbat gurasok, Kilometroetarako jolas-parke berria prest egon dadin. Mollarri gazteenen gozagarri izatea espero dute antolatzaileek, bertan, hainbat talde ezagunen kontzertuak izango baitira protagonista: Sonakay, McOnak, Bad Sound...\nAzken urteetako ohiturari eutsiz, Erronkak ere izango du bere tartea urriaren 6an. Gipuzkoako 21 ikastoletako DBH 3 eta 4ko gazteek hartuko dute parte probetan, Ikastolan eta malekoian. Honen bidez "kooperazioa eta guztion parte hartzea" sustatu nahi izan dituzte. Hi gunean ere hainbat kontzertu izango dira, eta Altxuk Zarauzko musikarien presentzia nabarmendu du: Pottors eta Klito, Skasti, Optika eta abar.\nGune guztietan aukera izango da txosnako pintxo eta ogitartekoak jateko, eta bazkaltzeko bi aukera izango dira: Jangela zerbitzua Antoniano kiroldegian, eta Izeta sagardotegiak eskainitako menua Ikastolan. Egun osoan zehar animazio ibiltaria izango da ibilbidean zehar: txistulariak, txaranga, Arrai Zopa taldea, batukada feminista...\nJasangarritasuna ere tentuz zaindu dute antolatzaileek. Edalontzi berrerabilgarriak egongo dira eskuragarri taberna eta txosnetan eta ez dute plastikozko botilarik salduko, iturriko ura eskainiko dute. Bertaratzeko garraio publikoa erabiltzea gomendatu dute, egun horretarako tren eta autobus zerbitzu bereziak izango baitira. Auto partikularrak uzteko hainbat gune berezi egokituko dituzte, eta egunean bertan seinaleen bidez bideratuko dituzte horietara autoak.\nAmaitzeko, Artolak hartu du hitza. Barne gogoeta baten ondorioz, Zarauzkoak Kilometroen egungo ereduaren zikloari amaiera emango diola esan du Artolak. "Eredu aldaketari ekingo diogu Amasa-Villabonan eta Zizurkilen, Zubimusu ikastolaren eskutik". Datorren urteko urriko lehen asteburuan izango da berriro Kilometroak, baina beste era batekoa. Besteak beste, erronkaren adin tartea zabalduko da, ibilbidearen logikarekin apurtuko da, gune tematikoagoak izango dira eta Gipuzkoako ikastola guztien artean partekatuko da.


A. Vierbücher - Goierriko Hitza : Goierriko Hitza\nLegorretako Azintzio Jaien egitaraua\nAzentzio jaietarako dena prest\nLegorretako talogileen taldeak jaurtiko du gaur, arratsaldeko 18:30ean jaien hasierako suziria. Igandera arte luzatuko dira festak eta egitarau bete-betea izango da.\nAitor Esnaola Dorronsoro preso legorretarra hirugarren graduan jarri dute\nMartuteneko espetxean dago Esnaola.\nTurismoaren Kode Etikoa programa Eusko Jaurlaritzak sustatzen du, Turismorako Munduko Kode Etikoaren egokitzapen bat da eta Garapen Jasangarrirako Agenda 2030ean ezarritako Garapen Jasangarrirako Helburuekin bat egiten du.\nOiangu parkean tirolina estreinatu dute\nIa 30 metroko luzeera du eta haur eta gaztetxoei zuzenduta dago. Herritarren eskaerei erantzunez egindako inbertsioa dela azaldu dute.\nEguneko arreta zentro berria irekitzear dira Legorretan\nAte irekien eguna egin dute, azpiegiturak eta zerbitzuaren inguruko xehetasunak ezagutzeko. Interesa dutenek Legorreko Udaleko gizarte zerbitzuetara jo beharko dute.\nAgenda 2030eko udal audientzia egin dute herriko gazteekin\nGarapen Jasangarriko Helburuaren inguruko lanketa egin dute Ordiziako Oianguren, Jakintza eta Urdanetako ikasleek. Ekarpenak egin eta hainbat konpromiso hartu dituzte.\n'Bi arnas' dokumentala eta torturen inguruko solasaldia Ordizian\nIratxe Sorzabalek jasandako torturak oinarri dituen dokumentala emango dute bihar, Barrenan. Ondoren, solasaldia izango da.\nSagardo eguna eta erromeria egingo dituzte Legorretan\nHamaika sagardo desberdin egongo dira aukeran. Larunbatean izango da.\nHelburuak betetzen ari dira Ordiziako igerilariak\n'Berritu zure osasuna' zikloan sukaldaritza tailerrak egingo dituzte\nKatxalin elkateak eta Osoa Sukaldaritza & Ikaskuntzak elkarlanean doako bi tailer antolatu dituzte. Harvard platera oinarri hartuta, garaiko produktuekin errezetak egingo dituzte\nAire zabaleko pintura lehiaketa egin dute gaur Idiazabalen\n35 margolarik parte hartu dute. Datorren astean lanak ikusgai egongo dira.\n‘Zoaz pake santuan’ antzezlana ikusteko sarrerak salgai\nTxalo konpainiaren antzezlana larunbatean izango da ikusgai, Legorretako Herri Antzokian.\nIkastetxeen arteko «desorekaren aurrean neurriak» eskatu dituzte\nSare publikoko gurasoen elkarteek itunpeko Jakintza ikastolako ikasgela kopurua mugatzeko eskatu dute. Egoera hau «arazo larrien» sortzaile dela diote\nPentsio publiko duinak eskatzeko Gasteizen egingo den manifestaziora joateko autobusa antolatu dute\nMaiatzaren 12an izango da, Euskal Herriko Pentsiodunen Mugimenduak deituta. Goierriko Pentsiodunen mugimenduak bat egingo du deialdiarekin.\n'Porno' antzezlana izango da ikusgai Herri Antzokian\nMartxoan atzeratutako obra bihar eskainiko dute, Ordiziako Herri Antzokian. Pornografiaren kontsumoa lantzen du, umoretik.


[Bertan behera] Erromeria izango da ardatza Inpernuko Poza jardunaldian — dantzan.eus\nHemen zaude: Hasiera › Albisteak › [Bertan behera] Erromeria izango da ardatza Inpernuko Poza jardunaldian\nSabin Bikandi, Patxi Laborda, Xabier Etxabe, Xabier Itzaina, Joseba Altube eta Aritz Ibañez erromerien inguruan arituko dira Inpernuko Poza Trikitixaren Jardunaldian. Euskal Herriko Trikitixa Elkarteak antolatutako XVIII. Jardunaldia Tolosako Kultur Etxean egingo da urriaren 31n. Aurtengo egoerak behartuta egitaraua egun bakarrera murriztu behar izan da.\nLekua: Tolosako Kultur Etxean*\n*Azken egunetako neurriak direla eta egoerak horrela eskatuta Inpernuko Poza XVIII. Jardunaldia ateak itxita egingo dira. Bi hitzorduak ordu berdinean mantenduko dira eta streaming bidez zabalduko dituzte edonorentzat ikusgai EHTEren sare sozialetan.\nhttps://www.instagram.com/trikitixa_elkartea/ - @trikitixa_elkartea\nhttps://es-es.facebook.com/trikitixa.eus/ - @trikitixa.eus\nSare sozial hauetako konturik ez badaukazu ere, Facebookeko kontua edonorentzat irekia izango da.\nEtxetik ikusteko moduan jarriko al dira Erromeriaren inguruko hitzaldia eta mahai ingurua?\nEuskal Herriko Trikitixa Elkarteak esan du egoerak horrela eskatuta eta arduraz jokatu nahirik, Inpernuko Poza XVIII. Jardunaldia ateak itxita egingo dituela. Bi hitzorduak ordu berdinean mantenduko dira eta streaming bidez zabalduko dituzte edonorentzat ikusgai EHTEren sare sozialetan.


"Hiru edo lau Madril daude; Planeta asko hiri berean"\nMadril, gizarteari begirada\nMadrilgo bizitzaz, kultur-zirkuitoez eta hiriaren argilunez aritu gara Faktorian Hasier Larretxea gizarte langilearekin, Errukiñe Olaziregi musikariarekin eta Galder Kabiketa enpresariarekin.\nEuskal herritar madrilduak dira Hasier Larretxea idazle eta gizarte langilea, Errukiñe Olaziregi Hizkuntza eskola ofizialeko irakasle eta Cromatica Pistonako kantaria, eta Galder Kabiketa Take a chef enpresako sortzaila. Asanblea aukeratzeko hauteskundeak asteartez egitea "arazoa" izan dela aitortu dute, kontzilizioaren ertzetik, batez ere. Gran Viako talaiatik, kontrastez gainezka egiten duen hiria marraztu digute Faktoriako saio berezian.\nOlaziregik nabarmendu duenez, "hiru edo lau Madril daude", eta herritarrak "planeta ezberdinetan" bizi dira: "Carabanchelen edo Vallecasen bi asteko epean ematen dizute hitzordua osasun etxean, eta, iparraldean, egun batetik bestera". Madrilgo programa komunitarioetan egiten du lan Larretxeak, eta bidea Vallecasen hasi zuen arren, Salamanca auzoan dago orain: "Bazterketia agerikoagoa da Salamancan, loriatsuagoa dirudien arren". Kabiketari, aldiz, aukerez betetako bidea ekarri dio: "Take a chef ezinbestean sortu behar nuen Madrilen".\n"Bizimodu madrildarra" egon badagoela nabarmendu dute hirurek, Madril bizi eta geraezina, egun luzeena. Baina era berean, itogarri suerta daitekeena eta aldaketa premian dagoena. Premiazko jo dituzte alokairuak arautzea eta zerbitzu publikoak indartzea.


Reebok Friends & Family Salmenta 11/11/13 baliozkoa - Fitness hobariak\nHasiera » Reebok » Reebok Friends & Family Sale-rekin aurreztu% 30 11/11/13 arte\n2013ko azaroa Reebok Friends & Family Sale\nEntrenamendurako arropa berririk edo Gimnasiorako oinetako pare berrien bila?\nHala bada, Fitness Rebates-ek 2013ko azaroko Reebok Friends & Family Sale-ri buruz esan nahi dizu\nReebok elementuetan% 30 aurrez dezakezu 11/11/13 arte. Reebok Friends & Family salmenta honek urtean bi aldiz egiten du lan, beraz, ziurtatu eskaintza bikain hau aprobetxatzen duzula. Korrika egiteko oinetako bikainak eskuragarri, ATV19 berria barne\nReebok Friends & Family Sale - Aurreztu% 30 11/11/13 arte!\nErabilera Coupon Code FRIENDS Checkout-en Reebok Friends & Family Sale hau aprobetxatzeko\n*** Baztertze batzuk aplikatzen dira: Reebok CrossFit engranajeak, $ .XNUMx prezioen bukaerako elementuak eta zapatak pertsonalizatuak ez dira saltzen.\nAzaroaren 7, 2013 FitnessRebates Reebok Iruzkina No\t2013 reebok salmenta, 30% off reebok, reebok lagunak eta familiako salmenta\nWeslo Cadence G 5.9 Treadmill $ 299 bidalketa doan\nOrdaindu Timex Ironman Run Trainer 2.0 eta jaso $ 50 Rebate. Baliozko 12 / 31 / 13 balio du


Honen arabera iragazita: Auritz/Burguete\nElizak eta baselizak Orreagako kolegiata Orreaga/Roncesvalles Tartea 4 Km.\nGaraiak Aezkoako Garaiak Aribe Tartea 17 Km.\nElizak eta baselizak Artziko Andre Mariaren eliza Arce Tartea 18 Km.\nArkeologia aztarnak Arma fabrika Orbaizeta Tartea 21 Km.\nArkeologia aztarnak Eugiko arma fabrika Eugi Tartea 39 Km.\nElizak eta baselizak Muskildako Ermita Ochagavía Tartea 42 Km.\nBesterik Iruñeko zezen-plaza Pamplona Tartea 45 Km.\nEskultura Entzierroaren Monumentua Pamplona Tartea 45 Km.\nGazteluak/Jauregiak Nafarroako Jauregia Pamplona Tartea 45 Km.\nHarresiz inguratutako multzoak Iruñeko harresiak Pamplona Tartea 45 Km.\nElizak eta baselizak San Nikolas eliza Pamplona Tartea 45 Km.\nKatedralak Andre Mari Katedrala Pamplona Tartea 46 Km.\nElizak eta baselizak San Fermin kapera Pamplona Tartea 46 Km.\nGazteluak/Jauregiak Kondestablearen Jauregia Pamplona Tartea 46 Km.\nElizak eta baselizak San Saturnino eliza Pamplona Tartea 46 Km.\nIntereseko eraikin publikoak Iruñeko Udaletxea Pamplona Tartea 46 Km.\nGazteluak/Jauregiak Comptos Ganbera Pamplona Tartea 47 Km.\nGazteluak/Jauregiak Nafarroako Errege Artxibo Nagusia Pamplona Tartea 47 Km.\nInjinerutza lanak Noaingo akueduktua Noáin Tartea 50 Km.


Taller - Wikipedia, entziklopedia askea.\nTaller (frantsesez eta ofizialki: Taller) Okzitaniako udalerri bat da. Administratiboki Frantziako Landak departamenduan dago, Akitania Berria eskualdean. 2013an 611 biztanle zituen.\nCanton of Castets (en)\n43° 52′ 22″ N, 1° 04′ 22″ W / 43.8728°N,1.0728°W / 43.8728; -1.0728Koordenatuak: 43° 52′ 22″ N, 1° 04′ 22″ W / 43.8728°N,1.0728°W / 43.8728; -1.0728\nBoos, Castets, Gourbera, Laluque eta Lesperon\n303 (%49) 303 (%49)\n2007an Taller udalerrian erroldatutako biztanleak 404 ziren. Familiak 164 ziren, horien artean 28 pertsona bakarrekoak ziren (8 bakarrik bizi ziren gizonak eta 20 bakarrik bizi ziren emakumeak), 68 seme-alabarik gabeko familiak ziren, 48 seme-alabak dituzten bikoteak ziren eta 20 seme-alabak dituzten guraso-bakarreko familiak ziren.\n2007an 208 etxebizitza zeuden, 164 familiaren etxebizitza nagusia ziren, 39 bigarren erresidentzia ziren eta 5 hutsik zeuden. 204 etxeak ziren eta 1apartamentu bat zen. 164 etxebizitza nagusietatik 125 bere jabearen bizilekua ziren, 36 alokairuan okupaturik zeuden eta 3 doan lagata zeuden; 1ek gela bat zuen, 4 etxek bi zituzten, 18 etxek hiru zituzten, 37 etxek lau zituzten eta 104 etxek bost zituzten. 139 etxek euren parking plaza propioa zuten azpian. 57 etxetan ibilgailu bat zegoen eta 97 etxetan bat baino gehiago zituzten.\nTaller udalerriko biztanleria-piramidea 2009an .\n2007an lan egiteko adina zuten pertsonak 256 ziren, horien artean 180 aktiboak ziren eta 76 inaktiboak ziren. 180 pertsona aktiboetatik 165 lanean zeuden (92 gizon eta 73 emakume) eta 15 langabezian zeuden (7 gizon eta 8 emakume). 76 pertsona inaktiboetatik 27 erretiraturik zeuden, 18 ikasten zeuden eta 31 "bestelako inaktibo" gisa sailkaturik zeuden.\n2009an Taller udalerrian 162 unitate fiskal zeuden, 417,5 pertsonek osaturik. Pertsona bakoitzeko diru-sarrera fiskalaren mediana urteko 15.983 euro zen.\n2007an zeuden 12 komertzioetatik, 4 eraikuntza enpresak ziren, 1 ibilgailuen saltze eta konpontze enpresa zen, 1 garraio enpresa zen, 1 ostalaritza eta jatetxe enpresa zen, 1 finantziazio enpresa zen, 1 higiezinen enpresa zen, 2 zerbitzu enpresak ziren eta 1 administrazio publikoko enpresa zen.\n2009an zeuden norbanakoentzako 6 zerbitzu publikoetatik, 1 posta bulegoa zen, 4 zurginak eta 1 argiketaria.\n2000. urtean Taller udalerrian 4 nekazaritza-ustiategi zeuden.\nCastets (6,0 km)\nLaluque (6,6 km)\nBoos (6,7 km)\nGourbera (7,8 km)\nHerm (9,2 km)\nLesperon (11,0 km)\nMultimedia: Taller (Landes)\nAzken aldaketa 11 azaroa 2020(e)an, 12:55(e)tan


2020-05-28 - Oarsoaldeko Hitza : Oarsoaldeko Hitza\nCOVID-19ak hildakoak omenduko ditu Duintasunak\nHitzordua Herriko Plazan egin dute astelehenean, 11:00etan. Jubilatu eta pentsiodunak deitu dituzte parte hartzera, baina baita gainontzeko herritarrak ere.\nPeruri biktima izaera ez aitortzeko Madrilen erabakiari abala eman dio Estrasburgok\nPeru biktima gisa onartu eta indemnizazioa ematea eskatu zuen Estrasburgon demanda aurkeztuta Blanki Pascual Peruren alargunak, baina Estrasburgok, ontzat eman du Espainiako Auzitegi Nazionalak eskaera horri jarritako betoa.\nArgi Perurena: “Bizikidetzan elkarrekin egin beharreko bidean urrats berri bat da gaurkoa”\nPasaiako taberna guztiak ordu erdiz itxiko dituzte gaur ostalariek, haien egoeraz ohartarazteko\nPasaiako Udalaren sostengua eskatzeko, 19:00etatik 19:30etara Pasaiako taberna guztiek ateak itxiko dituzte. 19:00tan elkarretaratzea egingo da Antxoko Gure Zumardian.\n[Galeria eta bideoa] Haien etorkizunen defentsan, kalera atera dira ostalariakUdalaren “utzikeriaren” aurrean, elkarretaratzea deitu dute biharko ostalariek\nHamar egunez, egun bakoitzeko galdera bat erantzungo du Miguel Angel Barcenilla Lopez historialari eta ikerlariak. 700 urte bete ditu aurten hiribildu eratu zenetik Errenteriak, eta Barcenillak industrializazio garaiko zehaztasunak emango ditu. Herriaren historian murgiltzeko azalpen interesgarriak eman ditu historialariak, Errenteria nondik datorren eta nora doan ulertzeko lagungarriak. Honakoa, zortzigarrena.\n[Bideoa] Ez inork ez ezerk ezin izango du Olarrirekin\nOiartzungo dantza taldekoek bideoa grabatu dute herriko hainbat txokotan, Zetak taldearen musikaren erritmora.\nHerritarren Arreta Zerbitzuko bulego guztiak zabalik ekainetik aurrera\nDonibane, Antxo eta Trintxerpeko HAZ bulegoek 7:30etatik 13:00etara irekiak izango dira, aldez aurretik hitzordua eskatu duten herritarrentzat.\nCOVID-19aren biktimak gogoan egin dute maiatzeko plenoa\nKoronabirusaren biktimen omenezko minutuko isilunea egin du Udalbatzak. Besteak beste, kirol elakrteei diru laguntza aurreratu diete.


BM: Azenarioen Mundu Eguna: gurtu ezazu ezinbesteko ortuari hau\nAzenarioen Mundu Eguna: gurtu ezazu ezinbesteko ortuari hau\nBugs Bunnyk, marrazki bizidunetako untxi xelebreak, ez zion azenarioak jateari uzten, bere esaldi ohikoena botatzen zuen bitartean: “Zer berri diagu, aitona?”. Pertsonaia horrek (Popeyek ziazerbekin bezala), untxiek azenarioekiko duten zaletasunaren mitoa ezartzen lagundu zuen, nahiz eta, egiatan, nahiago duten azenarioen hostoak jatea.\nAzenarioen Mundu Eguna ospatzeko, dituen nutrizio-dohain handiengatik ezinbestekoa den barazki honen mito eta bitxikeria batzuk errepasatuko ditugu.\nLagungarria da, baina ez du ikusmena hobetzen\nAzenarioa katamotzaren ikusmenarekin lotzen duena izango da, beharbada, mitorik ezagunena. Nondik dator sineskeria hori? Ikusmena zaintzen laguntzen duten elementuak dituen arren (betakarotenoa, A bitamina bihurtzen dena; eta erretinola), egia esan, pixka bat esajeratu ere egin izan da.\nBigarren Mundu Gerran sortu zen mitoa: Britainia Handiko aireko indarrek zabaldu zuten bere pilotuek azenario asko jaten zutela gauez ikusmen hobea izateko (egiatan, aireko radar bat garatu zutela ezkutatzen ari ziren). A bitamina faltak gaueko ikusmen falta eragiten du, eta azenarioak jateak hori prebeni dezake. Ikusmenerako onak dira, baina ez dute miraririk egiten!\nAzenarioa laranja-kolorekoa da (edo ez)\nDuen kolorea da ortuari honen bitxikerietako bat. Ba al zenekien ez dela beti laranja-kolorekoa izan? Azenario-laborantzaren erregistroa dagoenetik –I. mendetik–, badakigu, jatorriz, purpura-kolorekoa zela (safarnaria barietatea).\nAzenarioa, gaur egun ezagutzen dugun moduan, Herbeheretan sortu zen XVI. mendean, Orange Etxeko errege-familia ondratzeko; ba al dakizu zein den haien kolorea? Duen karoteno kopuru handiak ematen dio laranja-kolorea; morea, berriz, antozianoek.\nGaur egun, berreskuratzen ari da beste kolore batzuetako azenarioen laborantza, plater ikusgarriagoak egiteko eta barietate ezberdinak eta haien dohainak aprobetxatzeko.\nBM Supermerkatuetan azenariorik onenak dituzu, ortuarion eguna ospatzeko. Azenarioak nola prestatzea gustatzen zaizu? Konta iezaguzu! (baita Twitter, Facebook eta Instagramen ere).


Ehun makina serieko fabrikatzaileak eta hornitzaileak | China Seamless Machine Serial Factory\nPost-oheko juntagailua MAX-900-E\nAplikazioa Emakumeentzako barruko arropa, gizonentzako galtzak, orkatilako galtzerdi osagarriak, bainujantzia, kirol-alkandora, kanpoko jaka, txirrindulari arropa, karpa eta abar. Ezaugarriak Makina honek estekatze-eremu oso luzea eta 4 berokuntza-sistema ditu lotura-errendimendu ezin hobea bermatzeko. Abiadura minutu bakoitzeko 8 metrora irits daiteke, eraginkortasuna hobetzen du. Abiadura, tenperatura eta presioa egokitu daitezke hurrenez hurren. gerrikoak, bitartean, berotzeko tenperatura eta ...\nMAX-900/20/40 tolesteko makina\nAplikazioa Emakumeentzako barruko arropa, gizonentzako galtzak, orkatilako galtzerdi osagarriak, bainujantzia, kirol-alkandora, kanpoko jaka, txirrindulari arropa, karpa eta abar. Ezaugarriak Makina honek estekatze-eremu oso luzea eta 4 berokuntza-sistema ditu lotura-errendimendu ezin hobea bermatzeko. Abiadura minutu bakoitzeko 8 metrora irits daiteke, eraginkortasuna hobetzen du. Abiadura, tenperatura eta presioa egokitu daitezke hurrenez hurren. gerrikoak behera, bitartean, berotzeko tenperatura ...\nOhe laua lotzeko makina MAX-900-B elkartzeko eta tolesteko\nAplikazioa Emakumeentzako barruko arropa, gizonentzako galtzak, orkatilako galtzerdi osagarriak, bainujantzia, kirol-alkandora, kanpoko jaka, txirrindulari arropa, karpa eta abar. Ezaugarriak Funtzioa: BRA, kuleroak, galtzak eta abar lotzea eta tolestea Parametro teknikoak Tentsioa: 200-240V / 60Hz AC Elikatze abiadura: 0-10 metro / minutu Potentzia: 2000W Pneumatikoen zabalera: 20mm Sukarraren zirrikituaren zabalera: 10mm, 15mm edo pertsonalizazioa onartu Tenperatura : 0-300oC 工作 气压 Laneko presioa: 0,5Mpa


Hasiera > Filmak > Balea Erreala\nDonostia, 1902. MariaKristina erreginari itsasoan traineruan ibiltzea gustatzen zaio. Goiz batean,patroiak esan dio balea bat ikusi dutela, kostaldetik gertu. Erreginaktrainerura igo nahi du, ez baitu inoiz balearik ikusi.\nAlfontso XII.aren alargunapopako butakan eseriko da, aurrean zortzi arraunlari, arpoilari bat eta beresoinekoari begira-begira dagoen ume bat dituela. Urpean, kantuan ari da balea.\nMarta Etura - Javier Tolosa Etxepare - Xabier Perurena - Jon Albisu - Peio Arnaez\nArte zuzendaria: Mikel Serrano\nScript-a: Ane Muñoz\nZuzeneko soinua: Ivan Marin\nMakillajea: Karmele Soler\nIle-apantzailea: Olga Cruz


Arduragabekeriak eragindako kalteak. Abentura kirolak | Aldizkaria | EROSKI CONSUMER\nSalaketa jarri du saltoki baten aurka, bertako elur parkean alaba erori egin delako\nNeska bat eskiatzen ari zen saltoki baten barruko elur parke artifizialean. Ez zegoen babes-sarerik, eta pareta jo zuen. Hori dela eta, amak salaketa jarri zuen parkea daraman enpresaren aurka, eta 9.900 ?-ko kalte-ordaina eskatu zuen. Lanera joan ezinda egin zituen egunengatik eta beste hainbat gastu ordaintzeko, alabaren hortz protesia, kirurgia gastuak, botikak eta abar. Enpresak, ordea, uko egin zion ordaintzeari. Bere esanetan eskiatzea bezalako kirola egiten dutenak arriskuak bere gain hartu behar du. Madrilgo Probintzia Auzitegiaren ustez, ordea, ezin da teoria hori erabili. Ezin da ontzat eman eskiatzaileak bere gain hartzen duela arriskua, pista itxi eta estalian ari zelako eskiatzen (2007ko ekainaren 3koa da sententzia). Auzitegiaren esanetan, pista mota horiek kudeatzen dituzten enpresen ardura da segurtasun neurri guztiak hartzea eta halako arriskuak saihestea. Ondorioz, arduragabekeriagatik zigortu zuen enpresa, eta adin txikiko neskari kalte-ordaina ematera behartu.


Dortsala badaukadan nola jakin? - Goierriko Hitza : Goierriko Hitza\nEgun hauetan parte hartzaile batzuen kezkaz jabetu gara ea bidalitako informazioa (txosten medikua eta elektrokardiograma) ongi dagoen ala ez beraien dortsala emateko. Antolakuntzak email bidez egiten ditu komunikazioak eta posible da spam ontzira iristea posta hauek eta jendea honetaz jabetu ez izana. Gainera datuen babeserako lege berriarekin, ezin ditugu korrikalari eta dortsal zenbakiak publikatu [...]\nEgun hauetan parte hartzaile batzuen kezkaz jabetu gara ea bidalitako informazioa (txosten medikua eta elektrokardiograma) ongi dagoen ala ez beraien dortsala emateko.\nAntolakuntzak email bidez egiten ditu komunikazioak eta posible da spam ontzira iristea posta hauek eta jendea honetaz jabetu ez izana. Gainera datuen babeserako lege berriarekin, ezin ditugu korrikalari eta dortsal zenbakiak publikatu webguneko zerrenda publikoetan orain arte egiten genuen bezala.\nArrazoi hauengatik dortsala egokitu zaizun ala ez ikusteko, segi ondorengo pausoak:\nROCKTHESPORT PLATAFORMAN ERABILTZAILERIK GABEKO PARTAIDEAK\n1.- Sartu https://web.rockthesport.com webgunean eta bilatu bilatzailean frogaren izena (ehunmilak, goierriko 2 haundiak, marimurendi)\n2.- Frogaren fitxaren barruan zapaldu IZENA EMAN.\nOndoren sakatu IZEN EMATEAK>IZENA EMAN DUTENAK IKUSI\n3.- Sartu eskatzen diren 3 datuetatik 2: emaila, NAN zenbakia edo izen emate zenbakia.\n4.- Zure izena, abizena eta izen emate zenbakia azalduko da eta aldamenean AUKERAK jartzen duen botoi bat.\n5.- Aukera hauen barruan BIDALI FROGA dioen estekan zapaldu, gure emailean frogagiria jasotzeko.\n6.- Begiratu spam ontzia ezer iristen ez bazaigu. Korreo honen barruan atxikita izen ematearen frogagiria iritsiko zaigu. Izen ematea ongi badago, bertan emandako dortsal zenbakia azalduko da. Frogagiri hau dortsala jasotzeko eraman beharko da.\nDortsal zenbakirik ez bada azaltzen, izen ematea behin-behinekoa da oraindik. Txosten medikua bidali badugu, ez dago guztiz ondo edo zerbait falta da. Begiratu berriz spam ontzia bertan antolakuntzak bidalitako posta bat egongo da eta honen berri ematen. Edozein arazo izanez gero idatzi inskripzioak@ehunmilak.com helbidera.\nROCKTHESPORT PLATAFORMAN ERABILTZAILEA DUTEN PARTAIDEENTZAT\n1.- Sartu https://web.rockthesport.com plataforman izena eta pasahitza\n2.- Bilatu izena eman dugun frogen artean eta aukeratu ehm, g2h edo mmm eta jarraitu 2. puntuan.


Herrian sortu eta kudeatu\n07 urria, 2019 Asteko Gaia 834\nHondakinen kudeaketak geroz eta kezka gehiago sortzen du herritarren artean. Itsasondoarrak gai horri dagokionez ez daude besoak gurutzatuta, eta sortzen dituzten hondakin organikoaren erantzunkizuna haien gain hartu dute. 2019. urte hasieratik, herrian bertan kudeatzen dute hondakin organikoaren frakzio osoa eta ez dute Sasieta Mankomunitateko kamioiaren beharrik, auzo desberdinetan konpostaguneak baitituzte.\nGai horren inguruan interesa erakutsi du Txinako politikari eta hondakinen inguruko teknikari talde batek, eta Itsasondon ezarri duten sistema hori ezagutzen izan ziren ostegunean, haien herrietan aplikatzeko moduko proiektua izan daitekeelakoan.\nBaina honaino iristeko bide luzea egin behar izan dute Itsasondon. Horren berri ondo daki Danel Etxeberriak. Denboran atzera egin eta «bizilagunek hondakinez betetako poltsak, kalean, lurrean uzten genitueneko garaiak» ekarri ditu gogora. Sasieta Mankomunitatea sortzeko zegoen oraindik. Garai hartan «Itsasondok errauskailu txiki bat zuen». Zaborrak biltzeko edukiontzi berdea iritsi zen lehenik. Zaborrak sailkatzeko kolore desberdinetako edukiontziak beranduago. Errefusa eta organikoa sailkatzeko aukera izan da azkena.\nItsasondoko udal ordezkariek hondakinen inguruan zuten kezka aspaldi erakutsi zuten Sasieta Mankomunitatean, «hondakinen %40 organikoa da». Hala, beste herrialde batzuetako ereduari jarraituz, Sasieta Mankomunitatean hondakinen frakzio hori biltzeko sistema bat ezartzeko proposamena egin zuten lehenak izan ziren. Proposamena egin eta bederatzi urte igaro ziren Goierrin lehen edukiontzi marroia jarri zuten arte. Itsasondon izan zen hori.\nEdukiontzi berriarekin, «emaitzak ez ziren nahi bezain onak». Atez atekoa iritsi zen ondore,n eta sistema mistoa ezarri zuten, «errefusa atez ate biltzen hasi ziren, gainontzekoa edukiontzien bidez». Datuak «zerbait hobetu ziren, baina oraindik hobetzeko asko zegoen». 2011. urteaz geroztik «benetako atez ateko sistema» jarri zuten martxan.\nHerritar gehienek ez dute jakingo, baina gaur-gaurkoz herri guztietan edozein frakzioren bilketa egin aurretik kamioia pixatu egiten dute. Bilketa egiten dute eta ondoren berriz ere pisatzen dute. Sasieta Mankomunitateak jasotako hondakin kantitateari dagokion dirua udal bakoitzak jasotzen du.\nErrefusak eta organikoak ordea, ez du diru sarrerari suposatzen, gastua baizik, tratamendu bat jasotzen duelako, eta gainera, Gipuzkoako Hondakin Kontsortzioak duela bi urte abisatu zuen herri bakoitzean bildutako hondakin organikoan %5 baino gehiago hondakin organikoa ez denarekin nahastuta egonez gero, errefusa bezala tratatu behar dela.\nEmaitza konposta da, baratze eta landareentzako oso aproposa den ongarria.\nKudeaketa egoki baten inguruko kezkarekin eta hondakinen sailkapenean emaitza onak lortzen hasita zeudela ikusita, organikoa kudeatzeko «konpostguneetan pentsatu»zuten. Han eta hemen eredu desberdinak ezagutzen ibili ondoren Joseba Sanchez Luar enpresako ordezkaria ezagutu zuten. Hark zioenez, «Itsasondon biltzen ziren kantitateak ikusita, hondakin organikoaren kudeaketa herrian bertan egiteko aukera egon bazegoen, dentsitate handiko herria ez delako eta berdeguneak badaudelako, besteak beste».\nOrdura arte ezagutzen ziren konpostagailuekin ez ziren emaitza guztiz onak lortzen, baina Sanchezen bidez, «efizienteagoak» lortu ahal izango zituzten.\nHerritarrekin batzar informatiboak egin ziren «pauso hori emateak lekarkeenaren inguruko xehetasun guztiak emateko». Herritarrak animatzen hasi ziren eta auzoka antolatu ziren. «Herritarrentzat erosoa izatea ere nahi genuen, eta horregatik zortzi konposgune ditugu martxan oraintxe».\n2018an «180-185 kubo jasotzen zituen Sasietako kamioiak, baina kantitate hori gutxitzen joan da». Irail-urrian «20-25 kubo jasotzen zituzten», eta urte amaieran beste batzar bat deitu zuten herritarrei proposamen bat egiteko. Kubo gutxi haiek jasotzeak «gastu handia suposatzen zion herriari, 15.000 euro inguru, eta konpostagunea erabiltzen ez zuten herritarrei gastua haien gain hartzeko proposamena egin genien». Informazio guztia eskuan, «herritar haiek ere animatu ziren konpostagunea erabiltzera».\nDagoeneko bederatzi hilabete igaro dira herrian sortutako hondakin organiko osoa herrian bertan kudeatzen dutela, eta herritarrek ordaintzen dituzten tasetan ere antzeman dute hori.\nIbilbide luze-luzearen ondoren, hondakin organikoari dagokionez autogestioaren eredu dira itsasondoarrak, eta mugaz gaindi interesa piztu du horrek. Izan ere, nondik eta Txinatik etorri zitzaiezkien bisitan. Helburua garbia da, hondakinen kudeaketan benetan ekitea. Espainiar estatuko hainbat herritan egiten ari diren hondakinen kudeaketak ezagutuko dituzte, eta Itsasondokoaz gain, baita Euskal Herriko beste herri batzuetan egiten dutena ere.\nGoierrin, pauso hori eman duen herri bakarra da. Etxeberriak nabarmendu duenez, «biztanle askoko herrietan agian beste sistema batzuk beharko lirateke, baina txikietan egin daitekeela erakutsi dugu».\n« GoiBerri 344. zenbakia [pdf]\nAtzera buelta posible balitz »


Euskal sortzaileek Mintzanet bidezko prestakuntza saioak eskainiko dizkiete Etxepare Institutuko irakurleei\nActualizado 03/04/2014 13:50\nEtxepare Euskal Institutuaren eta Maramara taldeko Mintzanet egitasmoaren arteko lankidetzari esker, euskal egileek eta eragileek zuzeneko prestakuntza saioak eskainiko dizkiete, Euskal Herritik, Etxepare Institutuak nazioarteko unibertsitateetan dituen ikasleei. Saioak ostiral honetan, apirilaren 4an hasiko dira, Etxepare Euskal Institutuak jakinarazi duenez.\nEtxepare Institutuak mundu osoko 35 unibertsitatetan dituen euskara eta euskal kulturako irakurlegoetan eskaintzen duen prestakuntza aberastea eta euskal kulturari buruzko ezagutza areagotzea dira egitasmoaren xede nagusiak. Egitasmoa internet bidez euskaraz mintzatzeko aukera eskaintzeko asmoz sortutako Mintzanet plataformaren bitartez gauzatuko da. Saioak grabatu egingo dituzte eta segidan sarean jarriko dituzte ikusgai.\nEdozein kultur arlotako sortzaile edo eragileekin harremanetan jartzeko aukera eskaini zaie irakurleei (irakasleei), eta Mark Kurlansky, Eider Rodriguez, Unai Elorriaga, Itxaro Borda, Arantxa Urretabizkaia eta Karmele Jaio idazleak, Ivan Igartua eta Iñaki Martinez de Luna irakasleak eta Miren Amuriza bertsolaria izango dira lehen denboraldiko protagonistak.\nFrantzia, AEB, Polonia, Txekiar Errepublika, Katalunia, Alemania eta Italiako unibertsitateetako ikasleei eskainiko dizkiete prestakuntza saioak, eta denetariko gaiak jorratuko dituzte: euskara, hizkuntza politikak, historia, itzulpengintza, literatura, zinema edota bertsolaritza.\nMintzanet egitasmoaren helburua euskaraz jarduteko aukera ez duen pertsona orori etxetik atera gabe euskara praktikatzeko modua ematea da. Hori bermatzeko, euskaraz jardun nahi duten guztiek, edonon daudela ere, euskaraz nahi adina aldiz eta doan hitz egiteko aukera dute www.mintzanet.net webgunearen bidez. Maramara taldeak kudeatzen du proiektu hau eta Eusko Jaurlaritzaren, Gipuzkoako Foru Aldundiaren eta Donostiako Udalaren babesa dauka.


Barazki-tenpura sojarekin | Consumer\n200 g de piper gorri\n200 g de azenario\n150 g de ur oso hotza\nlaguntzeko soja saltsa\nAzenario-zerrendak ateratzen ditugu, zuritzaile baten laguntzaz, eta ur irakinetan egosten ditugu, gatza bota arte (egosiak baina barruan apur bat gordinik). Xukatu iragazkiak ur hotzeko txorrotatik pasatuz eta gorde.\nMakila gorria, berenjena eta kalabazina moztu, forma eta tamaina bera izan dezaten.\nIrina ontzi zabal batean jarri, ur hotzarekin, eta krema homogeneoa prestatu. Irabiatu arrautzaren argia irabiagailu elektriko batekin. Kontu handiz nahastu argia eta zurkaitza, eta gatza bota. Nahasketan azenarioak, piper gorria, kalabazina eta berenjena sartzen ditugu, pila txikiak egiten ditugu eta gutxi frijitzen ditugu barazki gutxi batzuk oliba-olio beroarekin. Zuloak sakona izan behar du frijitu ahal izateko, frijigailu bat izango balitz bezala, baina txikia.\nBarazki pilo horiek frijitu ondoren, sukaldeko paperezko erretilu batera eramaten ditugu, frijitzeko olio soberakina kentzeko. Zerbitzatu burruntzali txikitan, soja-saltsarekin.\nErrezeta hau elikagai handiez beteta dago organismoarentzat, bertan dauden barazkiek antioxidatzaile ugari ematen dituzte, kaltzioa, magnesioa, potasioa, fosforoa, burdina eta A, D, C eta D bitaminak. Tenpurarekin prestatzen da, eta horrek aparteko kaloriak gehi ditzake platerean; sojak, bestalde, zapore handia du, baina baita sodio-kantitate handiak ere, kontuan hartu beharreko alderdia.


Iñigo Urkullu Oñatin izan da Mondragon Unibertsitatearen ikasturteari hasiera emateko - Debagoiena - Goiena.eus\nIñigo Urkullu Oñatin izan da Mondragon Unibertsitatearen ikasturteari hasiera emateko\nXabi Gorostidi 2019-09-13 14:13\nMUko errektore Vicente Atxak hiru erronka nagusi dituztela adierazi du "Euskadiko ekonomian eragin positiboa lortzeko": unibertsitate hezkuntzako berrikuntzan lider izaten jarraitzea, bizitza osoko prestakuntza-eredua bultzatzea eta ikerketa aplikatua lantzea. Urkulluk gogoan izan ditu Gorroñogoitia eta Ormaetxea, eta ikasturte berria "oparoa eta eraldatzailea" izateko nahia azaldu du.\nGaur jarri da martxan Mondragon Unibertsitatearen 2019-2020 ikasturtea, Iñigo Urkullu lehendakariak hasiera ofiziala eman ostean. Oñatiko enpresagintza fakultatean egin dute ekitaldia, eta bertan izan dira ere, MUko errektore Vicente Atxa, Enplegu Sailburu Beatriz Artolazabal, Hezkuntza Sailburu Cristina Uriarte, Markel Olano Gipuzkoako ahaldun nagusia eta baita Oñatiko alkatea Izaro Elortza, besteak beste.\nAtxa, Urkullu eta Uriarte, MU-ren enpresagintza fakultatek eskailerak igotzen.\nHitza hartzeaz bat, honakoa esan du Vicente Atxa MUko errektoreak, zeinek bigarren agintaldia hasi berri duen MUren buru gisa: "Gure esku dago datorrenari aurre egiteko ahalik eta ondoen prestatzea. Eta zenbat eta ahalegin handiagoa egin gure gazteen trebakuntza hobetzeko, eta gure enpresen lehiakortasuna bultzatzeko, orduan eta prestatuago egongo gara".\nVicente Atxa, jendaurrean hizketan.\nOstean, hiru erronka nagusirengan jarri du fokua, "Euskadiko ekonomian positiboki eragiten jarraitzeko": Unibertsitate-hezkuntzaren berrikuntzan liderrak izaten jarraitzea, ikasleen ikasketa eta unibertsitate-esperientzia nabarmen hobetzeko; bizitza osoko prestakuntza-eredua bultzatzen jarraitzea, pertsonen enplegagarritasuna eta enpresen lehiakortasuna bermatzeko; eta ikerketa aplikatua lantzea, enpresekin elkarlanean, euskal enpresa-sareari hobeto lehiatzen laguntzeko, "Brexita edo negozio eredu berrien erronken aurrean".\nBakartxo Tejeria, Markel Olano eta Izaro Elortza, lehen ilaran; atzean Aintzane Oyarbide eta Maria Ubarretxena.\nAtxaren ostean Urkullu lehendakaria igo da oholtzara, eta honakoa azpimarratu du: “Kooperazioari eta berrikuntzari dagokionez Mondragon Unibertsitatea beti izan da aitzindari; Leinn gradua edo enpresa-unibertsitate elkarlan estua dira horren adibide”.\nIñigo Urkullu, ikasturteari hasiera ofiziala emateko hitzaldiko une batean.\nEuskal gazteei lehen enplegua bilatzea "erronka nagusitzat" jo du, eta bide horretan Mondragon Unibertsitateak egiten duen ekarpena nabarmendu. Zendu berri den Alfonso Gorroñogoitia, eta Ulgorreko beste lau sortzaileak ekarri ditu gogora, eta baita bihar Gasteizen egingo den Humanity at Music ikuskizuna ere. "Ikasturte oparoa eta eraldatzailea izan dadila" esanez amaitu du bere hitzaldia.\nEkitaldia ukitu musikalarekin amaitu da, Humanity at Music proiektuko pieza bat abestu baitute Ganbara abesbatzako kideek.\nAzken lau ikasturteetan % 23 hazi da graduko ikasleen kopurua Mondragon Unibertsitatean. Aurten 1.300 ikasle berrik emango diote hasiera ikasturteari, iaz baino %7 gehiagok. Unibertsitateak, 31 titulu eskainiko ditu gradu eta unibertsitate masterretan.


Josep Tarradellas - Wikipedia, entziklopedia askea.\n1977ko urriaren 23a - 1980ko apirila\n← Juan Antonio Samaranch - Francesc Martí i Jusmet (en) →\n125. Kataluniako Generalitateko presidentea\n1954ko abuztuaren 16a - 1980ko apirilaren 24a\n← Josep Irla - Jordi Pujol →\n← Joan Tauler i Palomeras (en) - Joan Sauret i Garcia (en) →\nKataluniako kontseilari lehena\n1936ko irailaren 26a - 1937ko maiatzaren 5a\n1932ko abenduaren 6a - 1934\nKataluniako Generalitateko Gobernazio Kontseilaria\n1931ko abendua - 1933ko urtarrila\n1931ko apirila - 1932ko martxoa\n← Joan Lluís Pujol i Font (en) - Joan Tauler i Palomeras (en) →\nCervelló, 1899ko urtarrilaren 19a\nBartzelona, 1988ko ekainaren 10a (89 urte)\nAntònia Macià i Gómez (en) (1927 - 1988)\nAdopted Son of Madrid (1986)\nNationalist Partit Republicà d'ERC (en)\nJosep Tarradellas i Joan (Cervelló, Baix Llobregat, 1899ko otsailaren 19a - Bartzelona, 1988ko ekainaren 10a) katalan politikaria izan zen.\nGaztetan, hainbat erakunde politiko eta sindikal nazionalista eta ezkertiarreko kidea izan zen. 1931n, Esquerra Republicana de Catalunyako idazkari orokorra izendatu zuten. Konstituzio Gorteetan diputatua izanik, Francesc Maciàren agindupean kontseilaria ere bazen.\nFrantzian erbesteratuta 1939tik, 1954an kanpoko Generalitateko presidente izendatu zuten (125.a). 1977ko urrian, Adolfo Suárez eta Joan Karlos I.arekin hitzartu ondoren, Kataluniara Generalitateko presidente gisa itzuli ahal izan zen. Iristean, «Ja soc aqui!» («Hemen naiz jadanik!») iragarri zuen. Nazio-batasuneko gobernua osatu zuen instituzio demokratikoak berriz abian jartzeko. 1980ko Kataluniako Parlamenturako lehenengo hauteskundeekin bukatu zen haren presidentetza, Jordi Pujolek ordezkatu zuenean.\nWikimedia Commonsen badira fitxategi gehiago, gai hau dutenak: Josep Tarradellas\nMultimedia: Josep Tarradellas\nBNF: 150327435 (data)\nOpen Library: OL915185A\nBaix Llobregat eskualdeko jendea\nOrriaren azken aldaketa: 9 abendua 2021, 09:37.


Ikusle gazteak erakarri nahi ditu Donostiako Zinemaldiak\nKutxarekin adostutako akordioak deskontu handiak eskeiniko dizkie sarrerak Gaztetxartelarekin erosiko dituzten ikusleei.\nJose Luis Rebordinos eta Kutxako arduradunek egindako prentsaurrekoan ikusle gazteak Zinemaldira erakartzeko akordioa aurkeztu dute. Rebordinoesek onartu duenaren arabera Zinemaldiak ez du nahi adina ikusle gazte lortzen eta horri aurre egiteko deskontu handiak aurkeztu dituzte.\nBi elkarteek adostutakoaren arabera sarrerak Gaztetxartelarekin erosten dituzten ikusleek deskontu handiak lortuko dituzte eta erdiprezioan erosi ahal izango dituzte irekiera eta itxierako saiotekoak izan ezik.\nIkusle gazteak erakartzeko antolatuko dituzten ekimenen artean Verbo filmeko protagonistak, Miguel Ángel Silvestre eta Alba García, zozketa bidez aukeratutako hamar gazterekin egingo den topaldi batean izango dira, hirian zehar ibilaldi bat egiteko.\nBelodromoan egingo diren haur eta gazteei zuzendutako emanaldiak ere aurkeztu dituzte eta aurten hiru film estreinatuko dira bertan.\nInformazio gehiago:Eitb: Ikusle gazteak erakarri nahi ditu Donostiako Zinemaldiak


Gehiago daukanak irabazi du | Kirola | Berria\nEurokopa. Frantzia 1-0 Alemania\nMbappe baloia oinetan duela, ekainaren 8an, Bulgariaren aurkako lagunartekoan. CHRISTOPHE PETIT TESSON / EFE\nGolak. 1-0: Hummelsek, bere atean (20. min.).\nFrantzia-Alemania partida handia izaten da ia beti. Historikoaren kutsua gehituta, gainera. Eurokopa honetan, lehen jardunaldiko azkeneko partida izatea egokitu zitzaien atzo bi selekzio handi horiei, eta bazen gogoa ikusteko. Zantzuak zeuden orain arteko partida ederrena izan zitekeela, eta ez zuten ustelik egin usteek. Frantziak irabazi zion Alemaniari, eta F multzoan bigarren jarri da, Portugalen atzetik. Baina irabazi, futbol ikusgarriak irabazi zuen. Eta esperantzak: zergatik ezingo da ba joko ederrik ikusi txapelketa honetan?\nUne gozagarri asko eman zituzten bi taldeek. Bakoitzak bere moldean. Zoragarria izan zen, esate baterako, Alemaniak nola behartu zuen Frantzia zabalik defendatzera lehen hamar minutuetan. Zelaia bikain zabaldu zuen Kimmich eta Gosensekin, eta zuloak sortu horrela Frantzia indartsua den erdigunean. Ekimen taktiko horri baliabide ete eraginkortasun teknikoak gehitu zizkion atzo etxean aritu zen taldeak. Txapelketaren atariko zalantzak kolpe batekin uxatu zituen.\nGauza bakarra falta izan zitzaion, baina: aukariaren area inguruan arriskua sortzea. Hain justu, Frantziak egin zuena etxekoen area ingurura azaldu zen ia guztietan. Azkenean, azkeneko metroetan arriskua sortzeko trebezia izan zelako gakoa.\nFrantzia ez zen uzkurtu Alemaniaren hasiera handiarekin, eta buruz burukoan sartu zen. Bai ondo moldatu ere. Hainbat erregistro menderatzen dituelako. Eta aurrealdean Benzema, Mbappe eta Griezmann izanda, erraz ulertzen da erasoan sortzaile sena erruz ateratzea. Lehen jaurtiketa Mbappek egin zuen, eta Neurrek urrundu zuen. Beste jokaldi batean, Hummels saiatu zen urruntzen, baina bere atean sartu zuen gola. Hogeigarren minutua zen. Ordutik, beste erregistro batean murgildu zen Frantzia: lerroak atzeratu zituen, zital ateratzeko. Alemaniak bizitasuna jaitsi zuen 30. minututik aurrera, eta Didier Deschampsen taldeak erakutsi zuen baloia soropil gainean ondo mugitzen ere badakiela.\nBigarren zatian ere kontraerasoaren maitale eginda atera zen Frantzia, eta sartu zituen bi gol Mbappek, baina jokoz kanpokoak balioagabetu zituen. Rabiotek zutoina ere jo zuen. Alemania baloiarekin ondo aritu zen, baina azken metroetan gauzak falta. Gnabryk izan zuen aukera onena bigarren zatiaren hastapenetan, baina kale egin zuen.\nBeste jardunaldi bat gaurtik\nMultzoen faseko bigarren jardunaldiari gaur emango zaio hasiera. Hiru partida jokatuko dituzte. B multzoan, Finlandia eta Rusia ariko dira (15:00etan, San Petersburgon). Finlandiak hiru puntu dauzka, eta Errusiak alerik ez. A multzoan, Turkiak eta Galesek jokatuko dute (18:00etan, Bakun), eta Italiak Suitza hartuko du (21:00tan, Erroman). Italiak hiru puntu ditu multzo horretan, Suitzak eta Galesek bana, eta Turkiak batere ez.


Irakasiz gero zer den Iainkoaren Manamenduez, behar da eman diazazuegun ere aditzera eta ezagutzera zein diren Eliza Sainduarenak, zeinen begiratzera obligatuak baitira Giristino guziak.\nElizak hainitz ordenanza suerte egin du, batak batzuentzat, bertzeak bertzeentzat; bainan guzietarik Giristino fidel guziek begiratu behar ditusten, eta zuek partikularki iakin behar ditutzuen ordenanzak, lauetan sar diteske.\nObligatuak gara Elizako ordenanzen begiratzera Iainkoak egin dituenak bezala, eta zeren eztu Elizak bat ere egiten, Iainkoaganik hartzen duen autoritatez baizen, eta zeren Iainkoak, zeinek manatzen baitu berak egin ordenanzak begira ditezin, manatzen gaitu halaber Eskiritura sainduaren hainitz lekutan Elizakoak ere begira detzagun.\nLau ordenanza hek dakharkete sainduki iragan detzagun Elizak manatzen dituen Bestak.\nBegira eta iduki detzagun hark berak ordenatzen dituen barurak.\nUrthean behin konfesa detzagun gure bekatu guziak.\nFinean Baskoz errezebi dezagun IESU KRISTO gure Salbatzaillearen gorputz preziatua.\nElizak egin tu manamendu hek, ez fidelen geiago kargatzeagatik Iainkoaren manamenduek kargatzen ditusten baino: aitzitik, hei bide emaiteagatik hekin begiratzeko, eta erraskiago konplitzeko.\nHartarakotz, Igandeez lekhora, manatzen tu Bestak, arren hanbatenaz erraskiago iarraiki gakiskon Iainkoaren borondateari, zenbatenaz denbora geiago izanen baitugu haren ikasteko, eta gure buruaren haren serbitzu sainduan konsekratzeko.\nObligatzen gaitu barurtzera, arren haragia sebatuz, hanbatenaz neurrizago gure burua iduki dezagun, eta bertze manamenduak erraskiago begira detzagun, zenbatenaz gorputzak izanen baitu indar gutiago gure espirituaren eramaiteko bere gutizietara.\nObligatzen gaitu konfesatzera, arren gure faltetarik garbiturik, okasione gutiago dugun berriz erortzeko, nola ezpaita bekatua geiago dakharkeien gauzarik betatuak berak baino.\nManatzen gaitu Aldareko Sakramendu Saindua errezebi dezagun, arren digun indarra, zertara ere obligatuak baigara, haren konplitzeko, nola ezpaita geiago hel dakidikegun gauzarik gure Salbatzaillearen borondatearen begiratzen, bera heltzen zaikun baino.\nManera hunetan Elizako manamenduen fina eta xedea ezta bertzerik, gizonari bere salbamenduaren egiteko bidearen erras egitea baizen: Eta halatan Giristino guziek konsiderazione hunengatik hek behar dituste hersiki begiratu.\nIgande eta Bestetan\nMeza enzun zazu,\nBai zure gogoa hartan\nErne iduki zazu.\nErran dugu Iainkoaren hirurgarren manamenduaren gainean naturalezaren argiak irakasten zeraukula, arrazoin dela zenbait denbora iakin osoki demogun Iainkoari; bainan ea geiago edo gutiago emanen diogun, lehen denbora hau, ezen ez bertze bat, hori gizonen baitan dela ordenatzea.\nAditzera eman dugu oraino konsiderazione hunengatik, Iuduek begiratzen zuten eguna, zein baitzen larunbata, hura Apostoluek ganbiatu zutela Igandearekin.\nOrai iakinen duzue ezen Elizak arrazoin beragatik ordenatu ituela Besta batzuk, Igandeaz bertze alde, konsideraturik Iainkoari eman behar zaion denbora, seinalatua eztenaz gerostik, hari diotzagun obligazione handiek nahi zutela genemogun astean egun bat baino geiago, eta ikusirik ere etorriko zitzaikula lehen erran dugun ontasuna.\nHalakotz hautatu itu egunak, zeinetan gure Iainkoak obratu baititu gure fedesko misterio prinzipalak, edo eragin baiteraue bere serbitzariei obra seinalaturik, eta manatu du begira ditezin, lege zaharrekoek hainitz Besta zedukaten bezala, Moiseren legean aiphatzen etzelarik Sabbath eguna, erran nahi da, larunbata baizen.\nHorra arrazoina zergatik ordenatu diren Bestak. Hori horrela dela ezterautzuegu erranen partikularki, nola behar diren sainduki iragan, ez eta zenbat maneraz hutz egiten duen nihork, hekin begiratzera obligatzen gaituen manamenduaren kontra, zeren, nola behar baitira Bestak iragan igandeak bezala, zer ere maneraz erran baitugu behar direla Igandeak sainduki iragan, hartu behar da halaber Besten sainduki iragaiteko sujetaren gainean.\nGart' eta bijilietan,\nBarur zaite, Garizuman\nOrobat behar duzu.\nIanen, ez eta bertzetan\nSori ezten gauzarik.\nHitz hunek, Barura, eztu jeneralki deklaratzen ian edan gabe egoiteaz bertzerik. Eskiritura Sainduak manatzen du barura, eta Elizak ordenatzen du partikularki zer denboretan, eta zer moldez barurtu behar den.\nEskiritura sainduak eta Elizak ordenatzen dute barura hainitz gauza edo konsiderazionegatik, eta hek guziak xoil abantaillatsu dira Giristinoarentzat.\n1. Haragiaren gutizien bridatzeagatik, zeren haragia hainbatenaz gutiago trabaillatzen dute haragisko sentimenduek, zenbatenaz flakatzenago baitira haren indarrak.\n2. Gure espirituaren Iainkoa baitara altxatzeagatik; gauza segura dela zenbatenaz gutiago betherik baitago gorputza, hanbatenaz arinago dela eta libroago gorputzaren pisuaz kargarzen den arima.\n3. Finean gure bekatuei zor zaien penaren satifatzeagatik, zeren barutzeko obra hura ezpaita egiten trabaillurik eta penarik gabe.\nElizak ordenatu dituen barurtzeko denborak eta manerak, hainitz suertetako dira.\nDenbora hek hainitz suertetako direla, gauza ageria da, zeren Apostoluek Garizuma ordenatu deraukute gure Salbatzaillearen imitatzeko bere berrogoi egunetako barurean.\nGartak hek berek ordenatu ituste, urthean diren lau sasoinen Iainkoari konsekratzeko.\nBesten bijiliak ordenatu itu Elizak, arren gure espirituak agudokiago altxa ditezin Iainkoagana, manatzen dituen egunetan.\nOrziralea eta larunbata ordenatuak dira gure Salbatzaillearen Pasionearen orhoitzapenetan; hura hil baitzen Orziralean, eta Larunbat osoan tunban egon.\nLetarinak, gure libratzeko trabaillatzen ginitusten gaitz batzuetarik.\nBarurtzeko manerak ere hainitz suertetako direla ageri da, zeren bertzela iragaiten da Garizuma, ezen ez Gartak, eta bijiliak eta Gartak bertzela iragaiten dira, ezen ez Orziraleak, Larunbatak eta Letarinak.\nGarizuman ezta ian behar haragirik, ez eta arraultzerik, eta egunean ezta egin behar othurunza oso bat baizen, eta hori eguerdiren ingurutsuan. Oso bat diot, zeren Elizak, zeinek nahi baitu gorputza febletu, hari ordea kalte sobera ekharri gabe, utsten baitu nihor libro arratzean kolazione arin baten egitera lau unza ogiz xoilki, edo ogiz eta fruituz, bata bertzearekin harturik.\nGartetan eta bijilietan sori da arraultze iatea, aski da haragirik ez iatea, othurunza oso baten baizen ez egitea, Garizuman bezalako kolazionerekin.\nOrziraletan, Larunbatetan, eta Letarinetan manatua da xoilki haragirik ez iateaz, eta sori da arraultze iatea, eta hainitz othurunza oso egitea.\nHorra zenbat suertez manatzen duen Elizak gauza batzuetarik ez iateaz.\nNork ere iaten baitu haragirik egun debekatu batez, hura beharrean daudezinei libro utsten derauen Elizaganikako eskurik gabe, bekatu mortal egiten du, zenbatetan ere iaten baitu.\nOrobat egiten du, nork ere nihori haragirik emaiten baitio eta aphaintzen, dakiela hartaz gaizki serbitzatzeko hartzen dula.\nNork ere Gartetan, bijilietan eta Garizuman ezpaita kontentatzen othurunza oso batez, eta Elizak utsten duen kolazioneaz, bainan hainitz othurunza egiten baitu, bertze egunetan bezala, bekatu mortal hanbatetan egiten du, zenbatetan manera hartaz hautsten baitu barur egunik, premiarik gabe.\nPremiarik gabe diot, zeren Elizak, zeinek egiten baititu gauza guziak hobeagatik bere umeentzat, eztu nihor obligatzen hari kalte seinalaturik ekhar liozokezen gauzetara, eta nola haren intenzionea baita gizonaren espirituaren bortitsteko gorputza febletuz, ageri da, zeinen ere gorputzak bertzela aski febletuak baitira, hek direla libro obligazione hartarik.\nKontu hunetan dira, eta hogoi urtheren adina ardietsi gabez feble direnak gasteegiz, eta hirur hogoi urthe iraganez feble direnak zaharegiz.\nAbantail bera dute bere gaitzaz febleturik daudezin eriek.\nOrobat dira emazte izorrak eta unhideak, nola premia baitute azten ditusten haurrek ahitzen derausten indarren berretzeko, berristatzeko, eta mantenatzeko.\nOthurunza oso baten egiteko aski eztuen pobrea, eskusatua da, nola baita daraman pobreziaz aski febletua, baruraren karga gainean hartu gabe. Finean indarrak seinalatuki barraiatzen eta flakatzen dituen gorputzeko eta espiritusko trabaillu premiasko guzia dela kausa, nolakoa baita bere neke-izerdiz bere biziaren atheratzera obligatuak diren laborarien eta nekhasaleen trabaillua; Halakoak libro dira hobenetik barura begiratzen eztutelarik, bainan hoben dute hura hautsten dutenek erran ditugun okasioneez kanpoan.\nMuga beretan dira, irabasia geiago izaiteagatik, bertzerik ez barurtzera ertxatzen duten tafernariak.\nEta gaixtoago dira oraino, zeinek ere berak barurtzen eztirela erakhartzen baitituste bertzeak berek bezala egitera, bi bekatu egiten ditustenaz gerostik.\nUrthean behin bedere\nzure konszienzia xahu zazu.\nManamendu hunek obligatzen tu arrazoina duten guziak bere Erretoraren edo bertze harenganik esku duen baten aitzinean bere bekatuez konfesione oso baten egitera, nolakoa gero deklaratuko baitugu.\nEstimatzen da, komunski hasten dela nihor zortzi urthetan arrazoinaren usanza oso baten izaiten.\nElizak eztu partikularki deklaratzen zein denboretan egin behar den konfesione hura, bainan zeren manatzen baititu guziak, Baskoz Aldareko Sakramendu Saindua errezebi dezaten, eta nihork ezin egin baitezake bekatutan badago, gauza ageria da behin baizen konfesatzen ezpada, Baskoz egin behar dela.\nElizak egiten duen urthean behin konfesatzeko manamendu hunek eztitu trabatzen hainitz orduz konfesatzeko ditugun obligazioneak, nola ezpaita nihor non eztioen naturalezaren argiak ezagutzera emaiten obligatua dela bere probetxua beragatik konfesatzera, noiz ere gertatzen baita sekulako bizitzearen galtzeko perillean, Sakramendu hunen faltaz.\nBaskoz ere har zure Iaun handia.\nManamendu hunek obligatzen tu, misterio hunen handitasunaren konsideratzeko, eta bianda sakratu hunen bertze egun oroz, hartzen ditugun ianhari arunteren artetik ezagutzeko adin aski duten guziak.\nEstimatzen da hamabi urthetan hasten dela komunski, nihork errezebitzeko behar eta aski duen adina.\nBasko denbora seinalatua da eta ordenatua, zeren hura da denbora, zeinetan gure Salbatzailleak berak egin baitzuen misterio hura, eta zeinetan lehenagokoek iaten baitzuten Baskoko Bildotsa, zein baitzen Sakramendu hunen figura eta seinale prinzipala.\nBasko denboraz aditzen dira Bestaren aitzineko, eta ondoko zortzi egunak.\nIoan diren denboretan obligatuak ziren Giristinoak urthean hiruretan errezebitzera, Baszoz, Mendekostez, eta Eguerriz, orai Elizak, gizonen gogortasuna dela kausa, hirur obligazione hek batean sartu itu, bainan egin behar da konseilluz, lehen obligazinoz egiten zen bezala.\nHalakotz nor ere baitatza eri, hiltzeko perillarekin, edo nork ere piaia handirik itsasoz hartuz, ezpa gerlara ioanez, ezartzen baitu bere burua biziaren galtzeko perillean, obligatua da konfesatzera.\nNork ere halaber egin nahi baitu behar legez ezin konpli dezakeien funzionerik, grazian ez izanez, obligazione bera du, zeren eztagoelarik sekulako bizitzearen berehala galtzeko perillean, halarik ere galtzen du haren ardietsteko zuzena obra hartaz.\nHargatik manamendu hunen fina eta xedea, ezta Giristinoari ezagutarazitzeko eztela obligatua konfesatzera urthean behin baizen, baina bai naturalezaren argiak erakutz ezpaliozo ere balukeiela urthe gustian konfesatzeko obligazionesko okasionerik, obligatua dela urthean behin bere buruaren Sakramendu hunez garbitzera Elizako ordenanzaren bertutez.\nNihork errezebitu behar duen lekua manamendu hunen konplitzeko, da bat bederaren herriko Eliza, herrian dagoen orduan, zeren kasu hura emanik, eztu legerik nihon ere bertzetan errezebitzeko bere Erretoraren konjia gabe.\nNihork errezebitzekotzat behar da bere konszienzia xahutu duen bekatu guzietarik konfesione on eta balios batez, eta eztuen ian, ez edan gauerdiz gerotik, nihor eri den orduaz lekhora.\nBi manamendu haukin kontra egiten du hutz, nork ere iragaiten baititu urthe osoak, edo Basko denbora saindua, konfesatu edo errezebitu gabe, dela nagitasun hutsez, dela zeren eztuen utsi nahi bihotzean duen herrarik, dela zeren eztuen largatu nahi hura lizunki darabillan amurustasunik, hitz batez, zer ere dela kausa, eta zer ere aitzakiaz nahi den, lekhat gauza hartan bere eginbidearen egiteko moienik eta biderik gabez badago baizen.\nHorra zer den Elizako Manamenduez. Lekzione hunetarik eztuzue probetxu guti atherako, orhoitzen bazarete hek emaiten derauskitzuena dela zuen Ama. Ezin ongi konsidera baitezakezue bere manamenduak presentatzen derauskitzuela ama batek bere umei bezala, non eztuzuen ezagutzen hori egiten duela zuen ontasuna nahiz, eta halatan non etzareten preparatzen hekin besarakatzera allegeraki, eta osoki begiratzera. Othoitzez nagotzue hala egiteaz, eta Dotrina hunen egilleagatik Iainkoaren othoitsteaz.